
Karaj legantoj 


Ni pardonpetas: Tempo ne aperis en 
la unua duono de la jaro 2014. Nur en 
junio Ministerio pri kulturo informis ke A ĝi 
finance subtenos Tempon per 5.000 kn. Ĉi- 
jare kun malfruo ankaŭ la urbo Zagrebo 
informis ke ĝi aprobas en 2014 la junularan 
projekton de Kroata Esperanto-Ligo, kiu 
ebligu al la nova generacio spertiĝadon 
pri organizo de intemaciaj aranĝoj. En 
junio KEL subskribis kun Urba oficejo pri 
klerigado, kulturo kaj sporto kontrakton pn la 
projekto. Departemento Krapinsko-zagorska 
subtenis Esperanto-Societon „Trixini u por 
realigi numeron de Tempo en 2014. Tiuj tri 
deciaoj ebligas daŭrigon de Tempo en la 33a 
jarkolekto. 

Kio novas? 

En marto ni eksciis ke la Premion Cignon 
en la jaro 2014 por la informa agado en 
2013 gajnis Kroata Esperanto-Ligo, kio 
ĝojigis multajn niajn membrojn. Male, 
kelkaj prptestis, asertante ke KEL tion ne 
meritas. Jumaloj kaj radioj raportis pri la 
atribuo de la japana Premio Cigno al Kroatio. 
Vidu en la reta paĝo de KEL: http://www. 
esperanto.hr/agaao_cigno_2014.htm 

Kroata Esperanto-Ligo per sia elekta 
jarkunveno elektis la lOan de majo sian 
novan estraron. La novelektita prezidanto 
Anto Mlinar prezentas la novan estraron ĉi- 
numere. Ni dankas al la membroj de la KEL- 
estraro kiuj agadis en la tempo inter 2010 
kaj 2014 por la sinofero pri gvidado de la 
asocio kaj tute aparte al la agemaj Vjekoslav 
Morankiĉ kaj Radenko Miloŝeviĉ kiuj ne 
plu vicprezidas. Ni multe dankas al Judita 
Rev-Hudeĉek pro ŝia gvidado de nia asocio 
en la lastaj kvar jaroj. 

En marto Esperanto Societo Rijeka 
elpaŝis kun sia kamavala programo. Ekster 
la kamavalo tie, dum la tuta jaro en Rijeka 
daŭris preparoj por la Eŭropa Esperanto- 
Kongreso. En Bjelovar komenciĝis nova 
lingvo-kurso kiun gvidas Josip Pleadin. En 
malgrandaj kursoj instmis en Split Davor 
Grgat kaj en Varazdin Snjezana Rusman. 

Estro de la departemento Krapinsko- 
zagorska Zeljko Kolar parolis ĉe la Festo 
de meteorito en Hraŝĉina la 24an de majo kaj 
publikigis fotojn pri la evento sur la retejo de 
la departemento. 

En majo okazis en Kroatio kaj la najbaraj 
landoj grandaj inundoj kiuj aparte trafis 
Slavonion. Pleje suferis la loko Gunja. En 
laboro kadre de Ruĝa Kruco per sia helpo 
multe kontribuis maj membroj Snjezana 
Rusman el Varazdin kaj Hrabren Kudumija 
el Bjelovar. 

La novelektita estraro havis sian unuan 
kunsidon la 14an de junio. Interalie estis 
aprobita klopodo de KEL engaĝi sin pri la 
Kroata Tago de EEU-kongreso la 6-an de 
julio 2014 en Rijeka kaj klopodi kandidatiĝi 
pri la nova eŭropa projekto, kiun al KEL 
proponis Zlatko Tiŝljar. La proiekto nomi- 
ĝas Memorlibrejo kaj ĝi celas revivigi 


la memorojn pri la milita jaro 1914, kiu 
ŝanĝis historion de Eŭropo kaj historion 
de Esperanto en ĝi. (Fine de julio venis la 
sciigo ke nia projekto Memorlibrejo ne estas 
akceptita. Domaĝe! En multaj landoj oni 
okazigas eventojn por memori la sangan jaron 
1914 antaŭ cent jaroj.) 

Kio elstaris en la Kroata Esperantujo? 

Kadre de la preparoj por Eŭropa Esperanto- 
Kongreso en Rijeka de la 6a gis la 12a de 
julio 2014, esperantistoj havis akcepton ĉe la 
Prezidento de Kroatio D-ro Ivo Josipoviĉ. La 
esperantistan delegacion gvidis al la oficejo de 
la Prezidento la 1 lan de jpnio 2014 la irlanda 
diplomato D-ro Sean O Riain, prezidanto 
de Eŭropa Esperanto-Unio. Partoprenis 
en la delegacio sekretario de EEU Zlatko 
Tiŝljar kaj estrarano Nikola Raŝiĉ samkiel 
prezidanto de Loka Kongresa Komitato en 
Rijeka Boris Di Costanzo. Nome de KEL 
ĉeestis preziglanto Anto Mlinar, sekretariino 
Spomenka Stimec kaj prezidanto de KEJA 
Divo Pulitika. La oficialan foton pri la 
vizito sur la titolpaĝo ni dankas al la Oficejo 
de la Prezidento kaj ties fotisto. Pli da fotoj 
kaj detaloj trovu interrete ĉe http://www. 
esperanto.hr/ agado j osipovic_201 4.htm 

Esperanto-Societp Tibor Sekelj profitis 
el la ĉeesto de Sean O Riain en Zagrebo kaj 
okazigis lian interesan prelegon pri la eŭropaj 
temoj en la ejoj de KEL en Knez Mislav 11 
por zagrebaj esperantistoj. 

Tunsma asocio de la urbo Zagrebo 
financis vojaĝbileton al Bonaero, al la 99-a 
Universala Kongreso de Esperanto. Por la 
reprezentanto de KEL en la kongreso estis 
elektita Zlata Naniĉ. Bedŭrinde ŝi devis 
enhospitaliĝi antaŭ la forveturo kaj ne povis 
reprezenti nin. Salutis la kongreson Ivo 
Osibov, kiu ankaŭ laboris en la komitato. 
La kongreson partoprenis niaj membroj 
el Rijeka Gordana Katunar kaj Ana 
Raduloviĉ, el Split geedzoj Ivo kaj Katja 
Osibov, el Zagrebo Marija Jerkoviĉ kaj 
ĵumalisto Tomislav Radiĉ, kiu raportis. 
Pro la malsaniĝo de Zlata Naniĉ la planata 
prezento de Zagrebo en UK Bonaero dum la 
Interkona vespero ne okazis: la kilogramoj 
da esperantlingva turisma prospekto restis en 
la hejmo de Zlata, ĝis iu alia okazo. Kroatio 
ricevis belan rekonon: Grafokom de Josip 
Pleadin el Durdevac ricevis premion por la 
infanlibro de la jaro por la verko Padma, la 
eta dancistino, de Tibor Sekelj. Nitra en 
Slovakio estas en la kongreso de Bonaero 
proklamita la kongresa urbo de la jaro 2016. 
La kandidatiĝo de Zagrebo ankoraŭ ne estis 
konsiderata. Ni gratulu al niaj slovakaj 
kolegoj kaj... evoluu plue. 

Bjelovara Esperantista Societo produktis 
belan flugfolion okaze de kandiaatigo de 
Kroatio por ILEI-konferenco en Kroatio. 
Marija Jerkoviĉ distribuis la invitilojn ĉe 
ILEI-konferenco en Montevideo kaj UK 
Bonaero. 

Urbo Zagrebo subtenis la projekton 


Premio f 

por la 
Infanlibro 
ae la jaro 
2014 el 
Bonaero 
iras al 
Durdevac 


proponitan de Spomenka Ŝtimec pri kapa- 
bligo de nova generacio por organizo de 
intemaciaj aranĝoj. Deko da gejunuloj vizitis 
de post majo lingvan kurson ĉe studentino 
Mihaela Cik kaj organize spertiĝis kiel hel- 
pantoj de la kongreso de Eŭropa Esperanto- 
Unio en Rijeka. TV-Student, Televizija 
Student interesiĝis pri la projekto kaj 
kreis simpatian elsenaon pri Esperanto en 
Zagrebo (http://vimeo.com/album/2859483/ 
viaeo/99048332). Legu pli pri la projekto ĉi- 
numere per la raportoj de dek partoprenintoj. 

Kvindeko da kroataj esperantistoi parto- 
renis Kroatan Tagon la 6-an de junio 
014 enkonduke al la kongreso de Eŭropa 
Esperanto-Unio. Raportas Anto Mlinar. La 
antaŭkogreson en Biograd na moru gvidis 
David Rey Hudeĉek. La antaŭkongreson en 
la turismejoj prizorgataj de nia membro Anto 
Canĉar partoprenis 16 homoj, kiuj ekskursis 
al Split, Trogir kaj la Lagoj de Plitvice. 
Detalojn kaj fotojn pri la Kongreso legu ĉe 
http://www.esperanto.hr/agado_eeu_njeka. 
htm 

Slovaka diplomato Jozefo Reinvart, 
estrarano de EEU, enmanigis al prezidanto 
de KEL Anto Mlinar Premion Cigno, 
kiun Fondaĵo Cigno el Japanio atribuis al 
Kroata Esperanto-Ligo por la informado 
pri Esperanto en 2013. La premio kiun lanĉis 
japana mecenato konsistas el 200.000 japanaj 
enoj, diplomo kaj japana memorajo. La 
estraro ae KEL en sia lunsido decidis el la 
rimedoj de la Premio Cigno ekipi la oficejon 
de Kroata Esperanto-Ligo per nova komputilo 
kaj printilo-skanilo-kopiilo. 

Tre bela libro De Patagonio ĝis Alasko, el 
la literatura postlasaĵo de Tibor Sekelj estis 
kreita en Durdevac ĉe Grafokom de Josip 
Pleadin kiel kunlaboro de 23 kroataj kai serbaj 
esperantistoj sub redaktado de la eldonisto. 
La belaspekta kaj enhave riĉa Zagreba 
Esperantisto en 2014 aperis ger du elegantaj 
numeroj, prizorgata de Unuigo de zagrebaj 
esperantistoj, respektive la redaktoroj Josip 
Pleadin kaj Radenko Miloŝeviĉ. 

La nova estrarano de KEL Grozdana 
Grubiŝiĉ-Popoviĉ raportas pri la evento en 
Szeged en Hungario, kie okazis la 19an de 
julio Memortago honore al Tibor Sekelj kaj 



^\\\l 11111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111M 11//^ 

^ Fondita en 1980. Ne aperis en la militaj jaroj 1993 kaj 1994. Aperas laŭeble kvarfoje jare. Jaro XXXIII, numero 121-122 (1-2/2014). % 

| ISSN 0352-1583. Tiu ĉi numero estas eldonita per financa helpo de Ministerio pri kulturo kaj Urba oficejo pri klerigo, kulturo kaj sporto | 

= Zagrebo. Tempo aperas sone sur kompaktdisko ĉe Unuiĝo de nevidantaj esperantistoj, Zagreb. Voĉlegas Spomenka Ŝtimec. | 

| Redakcio/Uredniŝtvo; Eldonisto/Izdavaĉ: Hrvatski savez za esperanto/Kroata Esperanto-Ligo, Kneza Mislava 1 l/III, HR 10000 Zagreb, = 

| Kroatio, tel. +385 (1) 4617550, esperanto@zg.t-com.hr, www.esperanto.hr, IBAN HR6124840081100881157; OIB 53992829935 | 

| 2. '' Kontribuis: D-ro Eckhard Bick, Bjelovara Folio, Umberto Brocatelli, Peter Balasz, Lucija Biliĉiĉ, Mihaela Cik, Filip Cirkvenĉiĉ. Karmen = 

= SA_. Crnkoviĉ-Vranko, Martina Cvek, Nada Cvek, Dimitrije Demetar, Foto Kurti, Foto-Servo de Urugvaja Parlamento, Davor Grgat, Grozdana | 

| Grubiŝiĉ-Popoviĉ, Andrea Horvat, Igor Ivanoviĉ, Renata Ivanoviĉ, Gjura Jakŝiĉ, Tesa Juriŝiĉ, KikushimaKazukoKrizantemo, Ikuko Kitagawa, | 

= Davor Klobuĉar, Jelena Lonĉareviĉ, Stefan MacGill, Filip Mikuliĉiĉ, Anto Mlinar, Maja Mlinar, Vjekoslav Morankiĉ, Neven Mrzleĉki, Oficejo | 

| Cj 1 de la Prezidento de Respubliko Kroatio fotisto Domagoj Opaĉak, Ivo Osibov, Blanka Pavloviĉ-Devĉiĉ, Zdenka Polaŝek, Josip Pleadin, David | 

= Slb) Rey Hudeĉek, Veronika Poor, Evita Prtenjaĉa, Sean 6 Riain, Filip Ŝeatoviĉ, August Ŝenoa, Ivan Ŝpoljarec, Spomenka Ŝtimec, Zlatko Tiŝljar. | 

| Redaktoris: Spomenka Ŝtimec. Grafike aranĝis: Ivan Ŝpoljarec. Presis: Urednik d.o.o., Zagreb. Respondecas: Anto Mlinar = 

= Anonctarifo: 1/1 paĝo 1000 kn (135 eŭroj), Vi paĝo 500 kn (68 eŭroj), lasta titolpaĝo 2500 kn (328 eŭroj). Abono por kvar numeroj jare 60 | 

| kn. Por eksterlando 10 eŭrojn. Unuopa numero enlande 15 kn, eksterlande 3 eŭrojn. = 

% La redakcio ne respondecas pri la opinioj de la subskribitaj artikoloj. ŝ 

''//II111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111 ^ 11 i\w 

tempo 121 - 122 - 1 2/2014 




kien direktiĝis buseto kun partoprenantoj el 
Kroatio prizorgita de Josip Pleadin. 

Lingvo-Info estas la nomo de la specifa 
prilingva projekto. Maja Tiŝljar el Asocio por 
Eŭropa Konscio el Velika Gorica okazigis 
en Hotelo Palace en Zagrebo kunsidojn de la 
partoprenantoj en la projekto, interalie D-rino 
Ilona Koutny. Tiel KEL havis ŝancon okazigi 
gazetaran konferencon en kiu D-ro Eckhard 
Bick prezentis siajn apenaŭ supereblajn 
atingojn pri maŝintraaukaao per kiu Esperanto 
impone profitas. Vidu artikolon de Zlatko 
Tisljar ĉi-numere. 

Marija Jerkoviĉ, prezidantino de Unu- 
iĝo de prelegantoj de Esperanto en Kroatio 
omaĝis per bela prelego al D-ro Ivo Lapenna 
en la urugvaja ĉefurbo Montevideo en 
la parlamentejo mem, kie okazis ILEI- 
konferenco kaj kie Lapenna en 1954 atingis 
akcgptigon de la rezolucio pri Esperanto fare 
de Generala Konferenco de UNESKO. 
v Antun Kovaĉ, Franko Bakŝa kaj Dragan 
Stokoviĉ en Hungario kontribuis en julio 
kun sesdeko da aliaj partoprenantoj al la 
laboro de la Intemacia Kongreso de Blindaj 
Esperantistoj en la varmfontejoj Harkany, 
pnzorgita de Viŝnja Brankoviĉ kaj ŝia firmao 
Orbis Pictus. 

Kelkajn aranĝojn ni devis maltrafi. Neniu 
povis engaĝiĝi pri scienca agado en Bulgario 
per la partopreno en la tiea simpozio de 
Akademio Internacia San Marino nek 
pri partopreno en montgrimpado iniciatita 
de slovakaj montgrimpantoj La plej altaj 
montoj de EEU, kiu survoie al Grekio 
trapasis en julio Kroation kaare de la Vojo 
al Balkano. 

HRT, Kanal RI radio-elsendoj, artikolo en 
la gazeto 24 h kaj en Novi list, la portaloi kun 
kiuj ni kunlaboris kontribuis al informado pri 
Esperanto. Aparte elstaris pri informado la 
laboro de Davor Grgat el Split. 

Esperanto-Societo Sisak kun vicprezidanto 
Sreĉko Raduloviĉ organizis la 6an Boatadon 
sur la rivero Kupa ekde la 31a de julio, 
kunlabore kun 4 aliaj Esperanto-societoj. Ni 
informas per la artikolo el Bjelovara Folio. 

Esperanto-Societo Trixini kuneldonis la 
bildlibron Heliko Slavek en la kampo de 
sunfloroj. 

Renkontiĝo de verkistoj invitas vin 
la 13an de septembro 2014 al Zagorje, 
al Hraŝĉina, konatiĝi kun esperantfingva 
verkisto el Hispanio Miguel Gutierrez 
- Adŭriz. Gastos tie ankaŭ la teamo kiu 
en Durdevac sub gvido de Josip Pleadin 
preparis la novan traaukon de Tibor Sekelj De 
Patagonio ĝis Alasko. Semajnon poste vi ĉiuj 
estas bonvenaj en Bjelovar, kie esperantistoj 
preparas tre riĉan programon honore al sia 
urbo de la 19a ĝis la 21 a de septembro. Vi 
estas aparte bonvenaj al Bjelovar la 21 a de 
septembro. Legu la inviton de Grozdana 
Grubiŝiĉ-Popoviĉ en la artikolo pri la inter- 
ŝanĝa vizito al Szeged. 

Tre agrable surprizis nin nia membro 
Blanka Pavloviĉ-Devĉiĉ kiu petis nian 
konsenton testamenti al Kroata Esperanto- 
Ligo. Volonte ni konsentis pri ŝia nobla 
pensmaniero. Poste ŝi ŝanĝis sian opinion 
kaj decidis tuj pagi la heredaĵon destinitan 
por ni: 5000 eŭrojn por helpi ke la kroataj 
esperantistoj pli rapide ekvivu je nova adreso 
en Vodnikova 9. La estraro de KEL konsideros 
en sia venonta kunsido nomi ĉambron en 
Vodnikova 9 per ŝia nomo. Dankon, kara 
Blanka! Ni daŭrigos labori por Esperanto! 

La 27an de julio 2014 Esperanto fariĝis 
127-jara! Dankon pro ĉio kion vi faras por 
Esperanto kaj ĝia kontinuo. 

Bonan legadon! 

S. Ŝtimec 


Prezidento Ivo Josipoviĉ akceptis 
esperantistojn 


La 11-an de junio je la 15-a horo la prezidanto de Respubliko 
Kroatio akceptis delegitaron de esperantistoj okaze de la julia 
Eŭropa Esperanto-Kongreso en Rijeka kies aŭspicianto li estas. 
En la delegacio estis la prezidanto de EEU D-ro Sean 6 Riain, la 
sekretario de EEU Zlatko Tiŝljar, la estrarano de EEU Nikola Raŝiĉ, 
la prezidanto de Kroata Esperanto-Ligo Anto Mlinar, la sekreriino 
de KEL Spomenka Ŝtimec, la prezidanto de Loka Kongresa 
Komistato Boris Di Costanzo kaj la prezidanto de Kroata Esperanto- 
Junularo Asocio Divo Pulitika. La interparolo daŭris 30 minutojn. 
La delegitaro prezentis al li la laboron de eŭropaj esperantistoj kaj 
transdonis kelkajn informmaterialojn. Oni aparte petis lin subteni 
la proponon de EEU al Buroo de Eŭropa Parlamento en Strasburgo 
okazigi unu sesion de Euroscola en 2015 en Esperanto. 

Car muziko estas unu el la fako de la prezidento, al li la prezidanto 
de EEU kantis eŭropan himnon en la esperanta traduko de Umberto 
Brocatelli. 



Zlatko Tiŝljar 


Prezidento de 
Respubliko 
Kroatio D-ro Ivo 
Josipoviĉ akceptis 
esperantistojn en 
sia oficejo. Fotis 
Domagoj Opaĉak 


Sean O Riain prelegis en Zagrebo 


La lOan de junio okazis la lasta sesio de Esgeranto-Societo Tibor Sekelj 
antaŭ la somera paŭzo. Prelegis D-ro Sean 6 Riain kiu tiutage troviĝis 
en Zagrebo kadre de la projekto Lingvo-info kaj surbendigis en zagreba 
studio 10.000 irlandajn vortojn por ke lernantoj povu lerni la lingvojn de 
EU-landoj, inkluzive la irlandan. 

Dum sia prelego li, denaska anglalingva parolanto, akcentis ke la angla 
kiel komuna lingvo de EU ne estas la justa solvo por la lingva problemo de 
EU ĉar ĝi favoras la lingvon de unu EU-lando. Krome la angla ne povas esti 
portanto de la identeco de eŭropanoj, ĉar ĝi ja apartenas al ekstereŭropaj 
landoj Usono, Kanado kaj Aŭstralio. Aldone la uzado de la angla finance 
favoras Brition alportante al ĝi jare (laŭ pritaksoj de la svisa fakulo Fran^ois 
Grin) 18 miliardoj da eŭroj jare, pli ol al Britio alportas la nafto de la Norda 
maro. Per tiu favoro la uzado de la angla malfavorigas la aliajn landojn. 

TV Student intervjuis la gaston. 

Prezidantino Mea Bombardelli anoncis rekomencon de la sezono en 

septembro. 

Ĉu okaze de la lingvotago kiam gas- 
tos ĉe Renkontiĝo de verkistoj Miguel 
Gutierrez Adŭriz? 

S. Ŝtimec 


Post la prelego en Esperanto-Societo 
“Tibor Sekelj ” la irlandan diplomaton 
Sedn 6 Ridin akceptis Prezidento de 
Respubliko Kroatio D-ro Ivo Josipoviĉ. 
Fotis S. Stimec 

La deka kongreso de Eŭropa Esperanto-Unio 


mm 


De la 6-a ĝis la 12-a de julio okazis en kroatia urbo 
Rijeka la 10-a kongreso de Eŭropa Esperanto-Unio. Kun 146 
partoprenantoj el 21 landoj ĝi estis la plej malgranda ĝisnuna 
EEU-kongreso. Kaŭzoj por tio ne estas klaraj. Sajne influis kaj 
la ĝenerala ekonomia krizo kaj la fakto ke Rijeka kiel turisma 
urbo estis iom tro kosta por la najbarlandaj esperantistoj. 
Eble ankaŭ tro fruaj datoj aŭ simple la fakto ke ĝenerale la 
esperantistoj ĉiam malpli vojaĝas al renkontiĝoj. 

La organizantoj estis Eŭropa Esperanto-Unio kaj la 
Esperanto Societo de Rijeka. 

La kongreso havis esceptajn rezultojn kaj estis tre riĉa 
enhave. 

La kongreson aŭspiciis la ŝtatprezidento de Kroatio D-ro 
Ivo Josipoviĉ, kio grave levis ĝianprestiĝonkaj la informmedioj 
tre interesiĝis pri ĝi. Unu monaton antaŭ la kongreso akceptis la 
delegitaron de EEU la aŭspicianto Josipoviĉ en sia prezidantejo 
en Zagrebo. Aŭspiciis la kongreson ankaŭ la urbestraro de 
Rijeka kaj estraro de la departemento Primorsko-Goranska, 
kiuj grave materie helpis. La urbo disponigis senpage 
grandan ĉefan kulturhejmon (Kroata Kulturdomo), kie la 
kongreso okazis kaj la regiono eĉ helpis per iom da mono por 
preparlaboroj. Tial en la urbo estis granda banderolo super la 
ĉefstrato kaj multloke afiŝoj kun kongresa kultura programo 
dismetitaj de la urbestraro. La urbestraro mem ankaŭ kunvokis 
konferencon por ĵumalistoj al kiu venis 5 ĵumalistoj kaj poste 
al la malfermo eĉ pli da ili. Estis pluraj raportoj de televidoj, 
radioj, elektronikaj blogoj kaj pluraj tagĵurnaloj. 

Dum la malfermo unue estis kantataj la kroata kaj la eŭropa 
himnoj. Oni legis la mesaĝon de la ŝtatprezidanto D-ro Ivo 
Josipoviĉ kaj la reprezentantoj de la urbo kaj la regiono salutis 
la kongreson. Prezidanto de EEU Sean 6 Riain kaj Nikola 
Raŝiĉ parolis pri la celoj de la kongreso kaj pri la ĉeftemo. 
Slovaka diplomato Jozefo Reinvart transdonis Premion 
Cigno por la jaro 2013 al Kroata E-Ligo kiun atiribuas la 
japana fondaĵo Cigno por kuraĝigi informadon pri Esperanto 
en la landoj de EU. La kongresanoj povis spekti tre interesan 
programon pri eŭropaj himnoj en Esperanto (kantata de komso 
de Oostende): De la kompaktdisko ni povis aŭdi la komencojn 
de ĉiuj 28 landaj himnoj dum kiuj prezentiĝis fotoj pri la plej 
karakterizaj vidindaĵoj de la koncernaj landoj. 

Kadre de la kongresa ĉeftemo okazis 5 prelegoj inter kiuj 3 
estis de neesperantistaj universitataj profesoroj (D-ro Milorad 
Pupovac, profesoro kaj deputito en la kroatia parlamento, D-ro 
Emil Herŝak (el Universitato Zagrebo) kaj D-rino Jagoda 
Graniĉ el Universitato Split). Krom ili prelegis Nikola Raŝiĉ 
kaj Sean 6 Riain. La prelegaro donis la eblon akcepti priteman 
rezolucion kun proponoj al EU kiel igi la komunikadon en EU 
pli justa. 

La asembleo de EEU dum sia formala kunsido akceptis 


Kaja Farszky muzikas en Rijeka. Fotis Foto Kurti 



diversajn raportojn kaj elektis novan estraron por la sekva 3-jara 
periodo: la prezidanto restas Sean 6 Riain, la vicprezidantino 
Flory Witdoeckt kaj la sekretario Zlatko Tiŝljar. La estraro 
nun havas pliajn membrojn: Nikola Raŝiĉ, Petro Balaz kaj 
Sandra Schweder. La malferma asemblea kunsido traktis 
strategion de EEU por estonto. 

La kulturajn programojn komencis kiel kutime folklora 
vespero kiun plenumis folklora gmpo Zora el Opatija. La 
gmpo konsistanta el trideko da dancantoj en popolkostumoj 
de diversaj regionoj en Kroatio kaj muzikistoj efektivigis 
70-minutan programon. Lundon okazis koncerto de kanzonoj 
de Georgo Handzlik kaj Saŝa Pilipoviĉ kiu kantis popolajn 
kaj popularajn kanzonojn de parto de la iama Jugoslavio. 
Mardon koncertis tenoro Neven Mrzleĉki, membro de 
Operteatro en Zagrebo. Li kantis elektitajn ariojn de diversaj 
oper- kaj operetaŭtoroj parte kroataj parte diversnaciaj en 
klara Esperanto (malofte oni aŭdas operariojn en klara lingvo). 
Grandan plimulton el ili li mem esperantigis. 

Postan tagon ni vidis teatraĵon Societo de viktimoj, de 
Shirley Valentine. Prezentis Georgo Handzlik kaj Saŝa 
Pilipoviĉ. 

Ĵaŭdon ni havis esceptan honoron aŭskulti altprofesian 
koncerton de juna perkutistino Kaja Farsky, kiu sola ludas 
per dudeko da perkutinstmmentoj kies centro estas marimbo. 
Si prezentis modernan perkutmuzikon de kelkaj aŭtoroj de la 
21-a jarcento. Sia lerto kreis por ĉiuj neforgeseblan vesperon 
en kiu tremis la emocioj. Malmultaj vidis iam antaŭe similan 
koncerton. 

La lasta koncerto estis same speciala kaj altprofesia. Temas 
pri ensemblo Druyd el Zagrebo en kiu proprajn melodiojn 
kaj komponkonstruojn prezentis tri plenumantoj kaj aŭtoroj: 
Dubravko Lapaine, gvidanto de la gmpo kaj ludanto je 
diĝeriduo, Ivan Jurkovski, gitarludanto kaj Meri Crnkoviĉ- 
Pilaŝ, solo-kantistino. Dubravko Lapaine estas virtuozo 
de tiu prainstmmento, kiu nur per tre ellaboritaj diversaj 
manieroj kaj teknikoj spiri sukcesas el ligna tubo (sen iu ajn 
eblo influi la intemon de la tubo) eldevigi sennombron da 
sonoj kiuj reprezentas preskau ĉiujn orkestrajn instmmentojn. 
Meri kun sia aparta sonvasto kapabla aparte senerare kanti 
altegajn tonojn ravis per kantado de nekutimaj melodioj kaj 
Ivan bonege akompanis per gitaro foje ankaŭ kunkantante. La 
koncerto kreis la atmosferon de ne-teraj kondiĉoj, akompanis 
kaj gvidis nin de la praeksplodo al la enormaj spacoj de la 
disvastiĝanta kosmo. Travivaĵo maloftega. 

Paralele kun kelkaj programoj eblis spekti dum du tagoj 
elektitajn filmojn el arkivo de Krunoslav Tiŝljar. Temas pri tre 
interesaj dokumentoj pri la E-movado de 1980 ĝis 2010. Eblis 
vidi partojn de la festo de 100-jariĝo de Esperanto en Zagrebo 
kun koncerto de Joelle Rabu, teatraĵojn de BET kaj SEK, 
televidajn filmojn kreitajn dum la IJKoj en Zagrebo (1988) 
kaj Rijeka (1998), pri infana denaska edukado, Renkontiĝo de 
E-familioj, kelkajn puptetarajn spektaklojn el la tempo de PIF. 

La ekskursa tago donis la eblecon viziti la insulon Krk 
perŝipe aŭ aŭtobuse viziti historiajn urbojn de Istrio. 

Aparte menciindas ke la Esperantistaj verduloj festis 
dum la kongreso sian 30-jariĝon kaj ke Kroata Esperanto-Ligo 
sukcesis ricevi subvencion por 10 gejunuloj kiuj havis la celon 
lemi pri la organizado de intemaciaj kongresoj kaj ili efektive 
helpis en diversaj teknikaj taskoj. 

La kongreso substrekis gravecon de la lingva justeco,kiu 
estas ero de la ĝenerala justeco kaj akceptis plurajn aliajn 
decidojn. 

Enkonduke al la Kongreso de Rijeka 16 partoprenantoj 
ĝuis antaŭkongresan semajnon en Biograd sur maro kaj 
ekskurson al La lagoj de Plitvice. 

Zlatko Tisljar 

Kroata tago en EEK en Rijeka 


Premio CIGNO en Kroatio 


. 

Dimanĉon, la 6-an de julio, kroatiaj esperantistoj, membroj de 
Kroata Esperanto-Ligo, havis la ŝancon partopreni renkontiĝon kiun 
organizis KEL-estraro kunlabore kun organizantoj de la jubilea 10-a 
kongreso de Eŭropa Esperanto-Efnio. 

La Estraro de KEL anoncis la renkontiĝon unuavice kiel komunan 
ekskurson al Rijeka, sed kiel laboran parton oni invitis ĉiujn 
partoprenontojn diskuti pri la antaŭe diskonigita materialo pri la temo: 
Esperanto-Movado en Kroatio - stato kaj ideoj por estonteco. 

Kvardeko da partoprenontoj aŭtobuse ekveturis el Zagrebo matene 
al Rijeka kaj survoje ili vizitis Esperanto-domon en Kostrena ĉe 
Rijeka. La Domo estas proprietaĵo de Esperanto-societo Rijeka, kie 
la societo foje organizadis diversajn okazaĵojn por esperantistoj en- kaj 
eksterlandaj (multaj memoras scikonkurson pri Esperanto por elementaj 
lernejoj, seminariojnporaktivuloj en Esperanto-societoj ktp.). Nuntempe 
la Domo estis luita al skoltoj kaj julie en ĝi loĝis polaj gejunuloj. 

Je la 13-a horo, kune kun deko da aliaj esperantistoj venintaj el la 
regiono, komenciĝis la labora parto de la kroata tago. Unue prezentiĝis 
la novelektita estraro de KEL kun mallongaj biografieroj. Sekvis diskuto 
pri la ofertita temo. En la paŭzoj nin plezurigis juna Esperanto-parolanto 
Denis Tiŝljar per sia saksofono. 

Ĉar la komentado de multaj diskutoj okupus tro da spaco, mi provos 
nur skize noti la plej oftajn opiniojn. Preskaŭ ĉiuj „scias“ kio en la 
movado ne estas bona, sed raraj estas tiuj kiuj proponus kiel plibonigi 
tiun staton. Tamen, ili esperas ke la nova estraro povas ŝanĝi la staton, 
plivigligi la agadon de Esperanto-societoj, allogi junulojn, trovi financajn 
rimedojn necesajn por efektivigo de la jam planitaj programoj ktp. 

Jen kelkaj mallongigitaj diskutoj: 

Antun Kovaĉ opinias la meterialon nesufiĉe detale prilaborita por 
diskuto; negativajn tendencojn oni ne bezonas tro akcentadi, pli grave 
estas paroli pri pozitivaj aspektoj, ĉar nia 
movado tamen havis bonajn projektojn 
kaj bonajn sukcesojn. KEL estas sufiĉe 
rigida organizo, ĉiam aperas la samaj 
nomoj en la estraro kaj tial, laŭ li, mankas 
novaj ideoj. 

Spomenka Ŝtimec komencas sian 
diskuton kun la demando: kio estas KEL 
en la jaro 2014? kaj daŭrigas ke mankas 
aktivuloj en plimulto da societoj kaj tial 
estas raraj la societoj kiuj povas ion tre 
allogan organizi. Aliflanke ekzistas tiaj 
societoj kiuj bone organizas interesan 
programon, sed jen ne venas por partopreni 
en diskutoj dum „kroata tago“ kaj tiel 
helpu puŝi la movadon. „Ke pli adekvate 
funkciu iu ajn E-societo, la aktivecojn tie 
devas krei surlokaj homoj: ne povas veni 
iu eksterulo kaj krei kontinuan Esperantan 
laboron. En Split devas labori splitanoj, 
en Varazdin varazdinanoj...“- diras ŝi. Kaj 
konklude: „Mi invitas vin pripensu kiel 
krei pli da entuziasmo por Esperanto ĉe 
niaj membroj, dum daŭre mankas ĝenerala 
entuziasmo por aktivecoj ĉirkaŭ ni.“ 

Filip Crikvenĉiĉ diras ke „problemo 
estas maljuna generacio! Kiel pli bone 
informi junulojn? Ni devas esti pli sur portaloj. Junaj homoj bezonas scii 
ke Esperanto povas ŝanĝi iliajn vivojn al pli bono“. 

Krom ili diskutis ankoraŭ multaj aliaj kaj mi konkludus ke la 
„kroata tago“ pravigis la ideon de la nova estraro kolekti nian membraron 
kiam ajn kaj kie ajn eble por amuziĝi, sed ankaŭ iomete por labori (ĉu 
priparoli diversajn spertojn el diversaj societoj, ĉu plibonigi uzadon de 
la lingvo Esperanto, ĉu instrui novajn membrojn, ...). Gravas ke tio 
allogu membraron kiu nur malofte havas ŝancon esti komune en leĝera 
atmosfero kaj partopreni kiel parto de iu pli granda okazaĵo. Ĉi-foje tio 
estis kongreso de EEU, sekvontfoje estu tio iu alia okazaĵo. 

Post komuna vespermanĝo en restoracio de la Hotelo Continental 
kien alvenadis eŭropaj kongresanoj, la „kroata tago“ finiĝis per la 
programero „Nacia vespero de la EEU-kongreso“ en Kroata kulturdomo. 

Iuj partoprenantoj restis en Rijeka por partopreni EEU-kongreson, 
aliaj aŭtobuse ekveturis al Zagrebo dezirante sekvontfoje renkontiĝi ie 
alie kaj plimultnombre por daŭrigi diskutojn pri estonteco de Esperanto- 
movado en Kroatio. La renkontiĝo en Rijeka estis nur komenco kaj, 
ĉar „ĉiu komenco estas malfacila“, oni bezonas klopodi daŭrigi tiujn 
komencintajn diskutojn por interkonsenti kiel „ni paŝo post paŝo, post 
longa laboro, atingos la celon en gloro“ (Zamenhof: La vojo). 

Anto Mlinar 



Anto Mlinar transprenas la Premion Cigno de Jozefo Reivart. 

Fotis Peter Balasz 


Ĉiu esperantisto kiu regule partoprenas en 
Universalaj Kongresoj de Esperanto konas tiun ĝentilan 
japanan sinjoron kun elegante kombita frizaĵo. Apud 
li kutime staras bela blua valizeto, kvazaŭ li havus 
manpretajn multajn paperojn ene. E1 ĉiuj aspektoj pri 
Esperanto eŭropaj temaj kaj apliko de Esperanto en 
Eŭropa Unio estas al li la plej karaj. La eksa prezidanto 
de UEA, Renato Corsetti nomis lin „la plej granda 
eŭropano inter ni.“ Li estas Etsuo Miyoshi. La bela 
valizeto estas marŝhelpilo, kiun produktas lia kompanio 
en Japanio. La kompanio estas Swany. Ni dirus Cigno. 

Kie tiu sinjoro konatiĝis kun Esperanto? Laŭlegende 
lin inspiris pri la bezono de transnacia komunikado fajro 
en iu hotelo en la lando kies lingvon li ne konis. 

Japana esperantisto kaj mecenato dum multaj jaroj 
diversmaniere helpas al disvastigo de Esperanto. 

Cigno estas birdo de elegantaj movoj. Ni konas ĝin 
en Eŭropo kiel simbolon de transformiĝo al la belo, kiel 
en la fabelo de Hans Christian Andersen. 

Ankaŭ la Premio Cigno transformiĝis. Komence 
per la rimedoj de la mecenato atribuis ĝin Universala 
Esperanto-Ligo, elektante el la esperantistoj de la 
mondo la plej meritan. Kroatio havis la honoron ricevi 
ĝin, kiam ricevis ĝin Josip Pleadin. Poste la premio 
reduktiĝis nur por la agado de landaj asocioj de Eŭropa 
Unio, sekve Kroatio antaŭ 2013 ne rajtis partopreni. 

La ideoj de Etsuo Miyoshi subteni informadon pri 
Esperanto en la landoj de EU estas mirindaj. Li investis 
sian kapitalon por reklami Esperanton en la plej gravaj 
eŭropaj gazetoj en la tago de la lingvoj en septembro. 

En la lastaj jaroj Premio Cigno konturiĝis kiel 
premio por la landaj asocioj de EU, kiuj sukcese flegas 
siajn informajn rilatojn kun amaskomunikiloj. Britio kaj 
Ĉehio estas la landoj kiuj gajnis la premion antaŭ ni. 

En decembro nia gazeto Tempo diskonigis la 
informon ke KEL ŝatus kandidatiĝi por la premio kaj 
invitis niajn membrojn kontribui per la dokumentoj pri 
artikoloj kaj elsendoj. 

TV-elsendoj kutime informe plej potencas. Kaja 
Farszky enmanigis al ni la plej valoran dokumenton: 
ŝi sukcesis transnacie informi pri Esperanto, muziko, 
Kroatio kaj kuirarto en la televida elsendo en Barcelono 
en Katalunio. 

Edzoj bone konas la laboron de sia edzino: Davor 
Klobuĉar disponigis TV-elsendon pri verkistino 
Antoaneta Klobuĉar. Ja per Esperanto ŝi gajnis premion 
La infanlibro de la jaro 2004. 

David Rey disponigis tutan serion da radio- 
elsendoj kiujn kreis lia edzino Judita Rey Hudeĉek. 



Denis Tiŝljar muzikas 

Reehoj pri EEK en Rijeka 


Liaj intervjuoj kun Achtar Etemadi havis versiojn en la 
kroata kaj hispana lingvoj ĉe la Kroata Radio. 

Utilis mia kontribuo per materialoj pri tradukistino 
Antonija Joziĉiĉ en Hrvatska Kostajnica por la 
printempa TV-elsendo Bonan matenon, Kroatio. 

Tre bonvenis atentigo de Snjezana Rusman pri la 
postmorta ĉeesto de la aktorino Vida Jerman en TV- 
kvizoj, kiuj ja havas grandan publikon. 

Davor Grgat el Split elstaris per sia informa agado 
en la gazeto Slobodna Dalmacija. 

Valoris analizado de Tihana Mikŝa ekz. pri papo 
kaj Esperanto kaj ŝia persistemo elserĉi. 

Roza Brletiĉ-Viŝnjiĉ disponigis du artikolojn 
por dokumenti laboron de fervojistoj-esperantistoj. 
Ni danku al Roza kiu komprenis kiom gravas papera 
dokumentado, eĉ se ni estas en la 21a jarcento. 

Kreskis nia kolekto, la centan artikolon por la 
konkurso ni ne sukcesis atingi. Sed decembre helpis la 
redaktejo en Varazdin. Aŭdinte ke ni serĉas skribajn 
dokumentojn pri nia agado por povi konkurenci en 
Japanio, ĝi decidis informi pri zamenhoftaga festo. 

Dankon al Kruno Puŝkar kiu ne forgesis sendi 
detalojn pri radio-elsendo en Krizevci. 

Kelkaj societoj ne havis intereson dokumenti sian 
laboron: Zdenka Polaŝek informis ke Bjelovar sian 
arkivon pri informado donas al Burdevac. Esperanto- 
societoj el Karlovac, Sisak^ kaj Petrinja mutis je la 
alvoko lasi kopiojn de la artikoloj pri siaj sia agado. A1 
Durdevac ni ĉi-foje ne volis ĝeni. 

Karaj kroataj esperantistoj, KEL kolektas en ĉiuj 
jaroj kopiojn de informoj pri Esperanto en Kroatio, eĉ 
kiam ni ne kandidatas por Premio Cigno. 

Premio Cigno konsistas el 200.000 japanaj enoj (ĉ. 
1400 eŭroj), diplomo kaj japana ventumilo. 

La prezidanto de KEL Anto Mlinar transprenis 
la premion en Rijeka dum la malferma ceremonio de 
la julia kongreso. Enmanigis la premion la slovaka 
diplomato Jozefo Reinvart. 

La estraro de KEL decidis per la premio aĉeti novajn 
ilojn por la oficejo: nia komputilo ne plu adekvatas, 
paneis ankaŭ la printilo kun skanilo. Fotokopiado en la 
oficejo fariĝis neebla. 

La japana Cigno antaŭenigas nian laboron. Dankon 
al la mecenato de la Premio Cigno Etsuo Miyoshi kaj 
al la direktorino de la Fondaĵo Cigno Ayako Kawakita 
pro la ekzisto de la Premio kaj pro la farita laboro pri ĝi. 

Kiam en Bonaero Slovakio estis elektita por la 
kongresa urbo 2016, ni povas antaŭvidi ke la venonta 
Cigno flugos al Bratislavo. Ni helpu flugigi ĝin. 

Detale pri Premio Cigno 2014 legu ĉe http:// 
www.esperanto.hr/ agado_cigno_2014 .htm 

S. Stimec 


Reeĥoj pri Esperanto pri la kongreso en Rijeka 
La ĉi jara 10. Kongreso de esperantistoj de EU, okazinta 
en Rijeka, inspiris grandan intereson. 

La jenajn artikolojn prizorgis Davor Grgat: 

1. Slobodna Dalmacija, 12.5.2014. 

Rijeka dobila kongres europskih esperantista 

2. Slobodna Dalmacija, 13.6.2014. 

Delegacija lingvista u posjetu Hrvatskom predsjedniku 
Josipoviĉ primio esperantiste 

3. Portalo Dugi Rat: 14.6. 

Esperantisti kod predsjednika 

4. Slobodna Dalmacija 8.7. 

Rijeka: Hrvatski predsjednik otvorio okupljanje lingvi- 
sta 

Zapoĉeo Kongres esperanista EU 

5. Slobodna Dalmacija 11.7. 

Europski esperantisti u Rijeci 

6. Portal Podstrana, 15. 07. 

Kongres za sjeĉanje 

Osvrt na 10. Kongres esperantista Europske unije 

7. Portal Dugi Rat, 16. 07. 

Osvrt na 10. Kongres esperantista Europske unije 

8. Radio Split, 22.07. 

Intervjuo de Dragica Lemeŝiĉ kun Davor Grgat 

9. Hrvatski umirovljeniĉki list, kolovoz2014 
Europska iskustva 

I drzave pomazu plaĉanja u Domove 

La sekvajn artikolojn prizorgis Esperanto societo Rijeka: 

La TV de Rijeka Kanal RI plurfoje elsendis. 

Novi list 2.7. Esperanto idealan za moderno 
komuniciranje 

Novi list 2.7. Rijeka Info Kongresi 
Novi list 8.7. Vaznost jeziĉne pravednosti u Europi 
Rijeka Kalendar zbivanja srpanj 
La Voce de P popolo 2.7. L’ esperanto a favore del 
multilinguismo. 

La Voce de 1’ popolo 8.7. Esperanto, unua grande lingue 
per i piccoli popoli 

Oni povas legi la prikongresajn artikolojn ĉi tie: 

- http://www.rij eka.hr/ 1 OKongresEuropskeĥttp://www. 
dugirat.com/no vosti/87-aktualnosti/l 9450-osvrt-na-10- 
kongres-esperantista-europske-unije 

- http://www.mojarij eka.hr/vij esti/otvoren-10-kongres- 
europske-esperantske-unij e-u-rij eci/ 

- http://esperanto-maribor.si/10-kongres-eeu- 
rijeka-6-12-7-2014/ 

- http://novine.novilist.hr/default.asp?WCI=Rubrike&WCU= 
285A2863285F2863285A28582859285C2863287A2871286 
3289A2891289D2893289A2863285F28592858285E285F28 
5E2863286328632863W 

- Kaj, ni ne forgesu, en nia TTT-ejo de KEL estas multegaj 
fotoj kaj dokumentoj ĉe: 

http://www.esperanto.hr/agado_eeu_rijeka.htm. 



Esperantistoj-fervojistoj ripozis sur teraso 
de Esperanto-Domo en Kostrena. Fotis S. Ŝtimec 


Unu kongresa ekskurso gvidis al Trogir. Fotis David Rey Hudeĉek 

Elektoj en Kroata Esperanto-Ligo 


Komence de ĉi tiu jaro la tiama estraro de Kroata 
Esperanto-Ligo anoncis elektojn por sia Asembleo. La 
nova mandato de la asembleo daŭros en intervalo 2014- 
2018 jaro. Laprocedo de elektoj por la asembleanoj finiĝis 
komence de aprilo kaj la Estraro decidis inviti konstituigan 
kunsidon de la novelektita Asembleo. Finiĝis la kvarjara 
periodo de la Estraro, en la tagordo oni antaŭvidis ankaŭ 
elekton de la nova Estraro. 

La asemblea kunsido okazis en la ejoj de Fremdlingva 
lernejo (Ŝkola stranih jezika) en la strato Vodnikova 
12. Kontraŭflanke troviĝas la estonta sidejo de Kroata 
Esperanto-Ligo kaj interesiĝintoj povis post la kunsido 
viziti kaj trarigardi ĝiajn ejojn kaj surloke konvinkiĝi 
ke tiu investo en la propran sidejon garantias estontece 
la sekuran kaj stabilan lokon por ĉiaspeca laboro de 
esperantistoj. Tre grava estas ankaŭ la fakto ke en nia ejo 
ni povos konservi nian arkivon, havaĵojn, bibliotekon ktp. 

Komence estis klare ke grupo de malkontentuloj 
provos ataki la tagordon por provoki diskutojn pri aferoj 
nepreparitaj por tiu ĉi kunsido. La laborprezidantaro, ĉar 
ĝi atendis tiajn provokojn, tuj kontraŭstaris ilin kaj lerte 
evitis sensencajn konfliktojn. La proponitan tagordon la 
asembleanoj akceptis preskaŭ unuvoĉe. Sekvis la raportoj 
kiujnkutime oni preparas por lajarkunsido de laAsembleo 
kaj pri ili oni multe diskutis kaj fine akceptis ilin, kun kelkaj 
aldonoj kaj korektoj. Estis klare ke la nova Asembleo 
alte taksas la laboron de la Estraro kvankam ne mankis 
rimarkoj kaj proponoj por plibonigi la estontan agadon. La 
diskutojn diversteme partoprenis: Zlatko Tiŝljar, Marija 
Jerkoviĉ, Antun Kovaĉ, Sreĉko Raduloviĉ, Roza 
Brletiĉ-Viŝnjiĉ, Franjo Forjan, Vjekoslav Morankiĉ, 
Spomenka Stimec, Faruk Islamoviĉ, Ivo Osibov, Sanja 
Damjaniĉ, Anto Mlinar, Judita Rey Hudeĉek... 

Ne pretendante komenti ĉiujn diskutojn mi tamen 
substrekus iujn, laŭ mi, gravajn opiniojn. 

Antun Kovaĉ esprimas zorgoplenan staton de 
financado de esperanta agado. „La tempo estas multe pli 
malfacila ol antaŭ kvin jaroj: nia unuiĝo de nevidantaj 
esperantistoj ne povas plu kandidatiĝi por helpo en socialaj 
programoj“ - diras li. 

Vjekoslav Morankiĉ klarigas ke al la societo 
en Rijeka la koncemaj Ministerioj malaprobis eĉ ses 
petskribojn rilatajn al organizado de Eŭropa Esperanto 
Kongreso. 

Spomenka Ŝtimec aldonas ke Ministerio de kulturo 
laŭ sia difino ne povas financadi kursojn de Esperanto, 
konkurson de lemantoj pri lingvokono de Esperanto, la 
projekton de Boatado sur la rivero Kupa ktp. 

Franjo Forjan informas ke Esperanto-societo de 
Bjelovar organizis kurson por membroj 11-77-jaraj kaj 
invitas KEL monhelpi tiun agadon. 

Sanja Damjaniĉ demandas kial KEL pagas 
membrokotizon al UEAkaj EEU... ktp. 

Kial mi substrekas tiujn diskutojn? La respondo estas 
simpla: multaj atendas monhelpon por aktivecoj en siaj 
societoj kaj oni povas tion kompreni, sed tamen ni devas 
akcepti la fakton ke ni ĉiuj volontulas kaj estas necese 
provi ricevi ian monhelpon, sed ne atendi tro. Pri ĉio ĉi 
ni bezonas paroli en niaj esperantistaj rondoj kaj provi 
„kapabligi estraranojn en societoj“ - kiel diris Sreĉko 
Raduloviĉ en unu el liaj diskutoj. 

La lasta tagordero estis elektoj. La Asembleo unue 
voĉdonis pri la propono ke estonta Estraro konsistu el 11 
membroj (la Statuto de KEL preskribas la eblecon inter 
9 kaj 13 membroj). Kaj nun komencis proponoj. Unue 



La novelektita prezidanto de KEL, 
ekonomiisto Anto Mlinar. Fotis Maja Mlinar 


asembleanoj surtable ricevis la proponon de la ĝisnuna 
Estraro kiu klarigas ke „konsiderante la neceson 
daŭrigi kontinuecon da la laboro en la Estraro, necesas 
havi kiel kandidatojn kelkajn ĝisnunajn estraranojn“, 
sed ankaŭ „por refreŝigi novan Estraron (precipe per 
personoj mez- kaj junaĝaj) la ĝisnuna Estraro decidis 
tiajn proponi“. Rilate al Kontrolkomitato de KEL kiel 
memstara organo laŭ nia Statuto, „oni proponis, ankaŭ 
daŭrigante la ĝisnunan laboron de tiu organo, unu 
membron el la ĝisnuna Kontrolkomitato kaj du novajn 
membrojn, elstarajn esperantistojn kaj bonajn fakulojn 
el la fakoj kiuj estas objektoj de tia kontrolo“. Sekvis 
aldonaj proponoj de unuopaj asembleanoj kaj, ĉar estis pli 
da proponoj ol oni bezonis elekti, oni organizis sekretan 
skriban voĉdonadon kiu rezultis jene: por estonta 4-jara 
periodo elektitaj estas: Anto Mlinar, prezidanto; Judita 
Rey Hudeĉek, Davor Klobuĉar kaj Dalibor Ŝeatoviĉ la 
vicprezidantoj; Spomenka Ŝtimec, sekretariino; Boris Di 
Costanzo, Kaja Farszky, Grozdana Grubiŝiĉ-Popoviĉ, 
Faruk Islamoviĉ, Divo Pulitika kaj Verica Rokniĉ, 
membroj. La Kontrolkomitato konsistos el jenaj membroj: 
Roza Brletiĉ-Viŝnjiĉ, Zlata Naniĉ kaj Ljerka Stilinoviĉ. 

Kaj fine mi klarigu mian personan starpunkton kial 
tiu ĉi jarkunevno estas grava: 

1) Ĝi montris stabilecon de organizita Esperanto- 
movado en Kroatio spite al multaj malfacilaĵoj (pre- 
cipe manko de financaj rimedoj) kiujn ni trapasadis 
dum kelkaj lastaj jaroj. Granda plimulto de asemble- 
anoj esprimiĝis pozitive pri la agado de esperantistoj 
en Kroatio kio povas stimuli novan Estraron pli efi- 
ke labori; 

2) La elektoj rezultis eniron de kelkaj junaj membroj 
en la Estraron kio plivigligos la agadon de nia tuta 
membraro kaj, mi esperas, allogos novajn membrojn 
al niaj vicoj; 

3) La Estraro tiel kombinita povos estontece, almenaŭ 
mi tion atendas, pli sinkrone agadi por plibonigi aga- 
don en la membro-societoj de Kroata Esperanto-Li- 

go. 

Nur rekte, kuraĝe kaj ne flankiĝante 
Ni iru la vojon celitan! 

(Zamenhof en “La vojo”). 

Anto Mlinar 

La 99a Universala Kongreso de Esperanto en Bonaero 




La 99a Universala Kongreso de Esperanto en Bonaero, 
okazinta de la 26a de julio ĝis la 2-a de aŭgusto okazis en 
unu el la plej fascinaj urboj de Sudameriko - Bonaero. 

La lando de tango, mateo, tradiciaj kvartaloj gastigis 
la lastan universalan kongreson de Esperanto antaŭ la 
centa jubileo de la kongreso festota venontjare en Lille en 
Francio. 

Pluraj membroj de Kroata Esperanto-Ligo partoprenis: 

Ivo Osibov laboris en la komitato de UEA nome de 
Kroata Esperanto-Ligo. Li havis okazon eksterkongrese 
konatiĝi kun la kroata ambasadoro en Argentino Zeljko 
Belaj kaj informi lin pri Esperanto. Ni legos la raporton de 
Osibov venontnumere. 

Tomislav Radiĉ raportis plurfoje pri la kongreso por 
Kroata Radio. 

Marija Jerkoviĉ invitis al ILEI-kongreso en Kroatio 
kaj ni en unu el la venontaj jaroj havos en Kroatio 
la kongreson de Intemacia Ligo de esperantlingvaj 
esperantistoj. 

La malsaniĝinta Zlata Naniĉ ne povis organizi la 
planitan partoprenon de KEL en la Movada Foiro kaj 
distribuon de la esperantlingvaj propektoj pri Zagrebo kaj 
ĉirkaŭaĵo, presita de Turisma asocio de la urbo Zagrebo. 

La kongreson vizitis ankaŭ D-rino Amelij a Tomaŝeviĉ, 
konsilanto de Turisma asocio de la urbo Zagrebo, kiu 
dum la kongresa semajno prelegis pri turismaj allogaĵoj de 
Kroatio al partneroj el Argentino kaj informiĝis pri la 
kongresaj laboroj kaj kontribuo de kroatoj al ĝi. 

La plej grandan sukcesos gajnis Kroatio per la 
premio Infanlibro de la jaro por la libro Padma, la eta 
dancistino de Tibor Sekelj, eldonita de Grafokom 
Durdevac de Josip Pleadin. Post kiam Kroata Esperanto- 
Ligo gajnis tiun premion en 1999 por Mirindaj aventuroj 
de metilernanto Hlapiĉ de Ivana Brliĉ-Mazuraniĉ kaj 
Atoaneta Klobuĉar en 2006, jen la trian fojon la premio 
por la infanlibro en Esperanto alvenas al Kroatio. 

Koran gratulon al Josip Pleadin! 

A1 la malnovaj kandidatoj por oganizo de UK krom 
Zagrebo, Lisabono, San Francisco, Seulo aliĝis en 
Bonaero ankaŭ Nitra kaj Montrealo. Nitra en Slovakio 
estis proklamita la kongresa urbo de la jaro 2016. 


Kial Nitra estas la kongresa urbo de la jaro 2016? 

Slovakio neniam gastigis Universalan Kongreson 
de Esperanto ekde kiam ĝi estas sendependa lando. 
Esgerantistoj kutime kongresis en la ĉeha parto de la lando 
Ĉeĥoslovakio, 

Slovakio en la lastaj jaroj elstaras per la agado de kiu 
plej parte ŝuldiĝas al la entuziasm kaj ideoriĉa asocio E@ 
I. (Esperanto ĉe Interreto) .Neniu alia landa asocio de UEA 
havas tiom aktivan diplomaton-esperantiston, kia estas 
Jozefo Reinvart. Inter slovakaj politikaj funkciuloj ekzistas 
iu kiu montris ke li havas jdeon pri lingva maljusteco en 
EU: kaj agis pri ĝi Duŝan Ĉaploviĉ. Kiel altranga funkiulo 
de la slovaka registaro, li gvidis en 1996 en Bratislava 
interregistaran konferencon pri la lingvaj demandoj en EU 
kaj konkludojn pri la konferenco li sendis al ĉiuj registaroj 
de EU-landoj. E1 la tiama kandidata lando Kroatio venis 
al li respondo de la tiama ministrino de eksterlandaj aferoj 
Kolinda Grabar-Kitaroviĉ. 

Slovakio transprenas la gvidadon de Eŭropa Unio la 
1-an de julio 2016. En la unuaj semajnoj de la gvidado de 
EU, Slovakio volas per UK montri la modelon kiel povus 
funkcii la intemaciaj kongresoj. Ĉu ne ni ĉiam volis ke 
politiko kompreni kiel funkcias Esperanto? 

Nitra donu al ni ĉiuj eblecon elmontri la plej belajn 
flankojn de Esperanto. 

S. S. 


Eĉ esperantistaj futbalistoj ne mankis en la 
kongreso de Bonaero. Fotis Ikuko Kitagawa 



r 

ILEI-konferenco en Montevideo 


ILEI-konferenco en Montevideo 
omaĝis al D-ro Ivo Lapenna 

Sepdeko da personoj kunvenis en la parlamentejo de 
Urugvajo, en la impona leĝa palaco, salutitaj de la urbestrino 
Anna Olivera kaj reprezentantinoj de UNESKO por la 47a 
Konferenco de Internacia ligo de esperantistaj instruistoj la 
21an de julio 2014. Marija Jerkoviĉ, prezidantino de la kroatia 
Unuiĝo de prelegantoj de Esperanto, prelegis pri estiĝo de la 
rezolucio pri Esperanto akceptita de Generala konferenco de 
UNESKO en Montevideo en 1954, dank’ al la agado de D-ro Ivo 
Lapenna. Ŝi memorigis pri lia biografio ekde la esperantistiĝo 
en Kroatio, kie li estis universitata profesoro pri juro en Zagrebo, 
ĝis la longa kaj eventoriĉa esperantista kariero kiel prezidanto 
de Universala Esperanto-Asocio. Marija Jerkoviĉ memorigis la 
ĉeestintojn pri komplika vojo de akceptigo de la rezolucio: la lando 
Meksiko estis subtenanto de la propono de la rezolucio. Misfama 
dana diplomato Blinkenberg intervenis por ke la rezolucio ne estu 
akceptita. Lapenna laboris per radio- kaj ĵurnalaj intervjuoj kaj 
sukcesis atingi eksterordinaran voĉdonigon per kiu en finkunsido 
la rezolucio pri Esperanto estis akceptita. Instmantoj de Esperanto 
memoris kaj memorigis pri la evento el 1954, la mejloŝtono 
en nia historio: kiam la ĝenerala konferenco de UNEŜKO en 
Montevideo notis la rezultojn atingitajn per Esperanto, tio grave 


kuraĝigis multajn generaciojn da esperantistoj kaj ebligis postajn 
konsultajn respektive „operaciajn u rilatojn inter Universala 
Esperanto-Asocio kaj UNESKO. 

ILEI-estraro nuntempe diskutas pri la invito de la konferenco 
al Kroatio. La kongresurbo por la jaro 2016 ankoraŭ ne estas 
elektita. 

Stefan Macgill 


Esperanto denove gastis en la Urugvaja Parlamento 
Foto: Fotoservo de la Urugvaja Parlamento 

Esperantistoj el Bjelovar kaj Durdevac en Szeged 


En la hungara urbo Szeged la 19-an de julio 2014 okazis 
la 5-a Memortago de naskiĝtagrevenoj de Gabor Balint 
(la unua hungara esperantisto, la 170-jara datreveno), Julio 
Baghy (unu el la plej grandaj Esperanto-poetoj, la 123-jara 
datreveno) kaj Tibor Sekelj (konata vojaĝkronikisto, la 102- 
jara datreveno). 

Dudek kvar membroj de Esperanto-societoj DEB el 
Bjelovar kaj DEC el Durdevac vojaĝis al Szeged kaj tiel 
daurigis la jam komenciĝinta kunlaboro inter esperantistoj de 
Szeged kaj Bjelovar. 

La programo, kiun partoprenis esperantistoj el kelkaj 
landoj de la regiono, okazis en la Biblioteko Somogyi. Ni 
povis vidi kaj aŭdi pri la respektinda Esperanto-kolektaĵo de 
la Biblioteko Somogyi. La partoprenintoj el Kroatio, Josip 
Pleadin kaj Zdravko Seleŝ, prelegis kaj projekciis pri la 
unua bjelovara esperantisto Fran Kolar - Krom, prezentis la 
libron de Tibor Sekelj De Patagonio ĝis Alasko kaj recitis la 
poezion de Julio Baghy. 

Interesaj estis prelegoj de Pejin Attila - La granda 
kolektaĵo Tibor Sekelj en la Urba Muzeo Senta en Serbio 
kaj Rakonto pri la pasintjara Esperanto-kongreso de 
Markus Gabor. 

Sur la naskiĝdomon de la poeto Julio Baghy estis metita 
florkrono, kaj ĉiuj kune tagmanĝis en la tradicia hungara 
restoracio Godor. 

En la posttagmezaj horoj oni daŭrigis interparolojn 
pri plua kunlaboro de kroatiaj kaj hungariaj esperantistoj, 
kiuj rekontiĝos septembre en Bjelovar, kie okazos tradicia 


Esperantistoj karnavalis 


Ĉi-jare, jam la okan fojon Esperanto-Maskerada 
Kompanio Pazdroĉ partoprenis la internacian karnavalan 
paradon en Rijeka, unu el la plej konataj maskoparadoj 
en Kroatio kaj Eŭropo. Gi okazis la 2an de marto. En la 
karnavala parado partoprenis 120 grupoj kaj ĉirkaŭ 10.000 
partoprenantoj. La parado de maskoj daŭris pli ol 6 horojn, 
kaj ĝin spektis pli ol 100 mil spektantoj. Per sia maskerada 
kompanio Esperanto Societo Rijeka prezentis sin al vasta 
publiko. Nomo de la grupo Pazdroĉ en la kroata ĉakava 
dialekto signifas „legoma kunmiksaĵo 44 . La kompanio ĉiujare 
elektas apartan temon por prezenti sin en la kamavalo. Ĉi-jare 
estis la elektita temo: simioj. Sur alegoria ĉaro estis prezentita 
granda banano. La kompanio en la karnavala parado konsistis 
el 30 maskitaj homoj veturintaj sur alegoria veturilo. La 
nomo de la gmpo Esperanto - Kompanio Pazdroĉ estis 
klare videbla sur la banano super la veturila ĉaro. La gmpo 
havis apartan sloganon: „De Kostrena ĝis Lovran ĉio estas la 
banan’“. Alveno de la gmpo estis menciata ĉe ĉiu el 5 kontrol- 
punktoj por publiko per anonco „Jen alvenas Esperanto- 
kompanio Pazdroĉ kun sia banano“. La citita anonco estis 
ankaŭ klare aŭdebla en televida elsendo de la kamavala 
parado ĉe la televido Kanal RI. Nia esperanta gmpo estis 
bone prezentita ĉe la televido. La karnavala gmpo konsistis 
el 7 esperantistoj, neesperantistoj kaj anoj de la loka itala 
minoritato. En tiu ĉi jaro la gmpon partoprenis ankaŭ usona 
gea duopo. Oni intencas plilarĝigi la gmpon kun alilandaj 
esperantistoj. Interesitoj kiuj volus kiel membroj de la kama- 
vala gmpo partopreni en la parado, devas kovri la kostojn 
por prepari maskojn. (Averaĝe tio kostas ĉirkaŭ 40 eŭrojn po 
persono.) La interesitoj kiuj volus partepreni la paradon de la 
karnavalo en la jaro 2015, ĉu kiel anoj de la karnavala gmpo, 
ĉu per aparta karnavala gmpo, ĉu kiel spektatantoj, kontaktu 
Esperanto-Societon Rijeka (esperanto.rijeka@ri.htnet.hr ) por 
informoj. La poŝta adreso de Esperanto Societo Rijeka estas: 
Blaza Poliĉa 2, HR-51000 RIJEKA, Kroatio. 

Pri esperanta partopreno en pasintjaraj kamavaloj en 
Rijeka legu ĉe: http://www.esperanto.hr/rijeka_karnavalo.htm. 

V Morankic 


manifestacio Esperantistoj de Bjelovar al sia urbo, kiu estas 
parto de festa programo okaze de Tago de la urbo. Bonvenon 
al la kroataj esperantistoj al la septembraj Esperanto-tagoj 
en Bjelovar de la 19a ĝis la 21a de septembro kaj tute 
specife la 21an de septembro al la 2a Deklamkonkurso, kaj 
al la ronda tablo pri la temo Tuŝpunktoj de la kroata kaj 
hungara historioj, kelkaj ekspozicioj, prezento de la libro 
De Patagonio ĝis Alasko kaj multaj aliaj programeroj. 

Grozdana Grubiŝiĉ-Popoviĉ 


Fotis Grozdana Grubiŝiĉ-Popoviĉ 



Boatado sur Kupa 


Ĉi-jare estis organizita la 6-a boatado sur la rivero 
Kupa de Karlovac ĝis Sisak (inter la 31-a de julio kaj 5-a 
de aŭgusto). La boatado estas organizata honore al la 5-a de 
aŭgusto - Tago de venko kaj patrolanda danko kaj Tago de 
kroataj defendantoj. La organizanto estis Esperanto-societo 
“Sisak” el Sisak, kaj kunorganizantoj Esperanto-societoj el 
Karlovac, Velika Gorica, Petrinja kaj Zagrebo (UZE). La 
partoprenantoj boatis laŭ la t.n. Grenvojo, rememorante ke 
tra Kupa iam estis transportata greno kaj aliaj varoj. 

Membro de nia societo Zvonko Devĉiĉ ĉeestis la star- 
ton de la boatoj en Karlovac la 1-an de aŭgusto. Ĉeestis 
ankaŭ s-ino Tomiĉiĉ (reprezentanto de Departemento Kar- 
lovac), s-ino Kovaĉ (reprezentanto de Urbo Karlovac) kaj 
prezidanto kaj vicprezidantino de Kroata Esperanto-Ligo 
Anto Mlinar kaj Judita Rey Hudeĉek. Pacmesaĝojn en bo- 
teloj, skribitajn en Esperanto kaj la kroata, en la riveron 
Kupaĵetis s-ino Tomiĉiĉ kaj s-ro Mlinar. 

El <( Bjelovara folio”, n-r 3/2014. 

La aranĝon financis Urbo Sisak, Urbo Petrinja, Komunumo 
Lekenik, Departemento Karlovaĉka, Departemento Sisaĉko-mosla- 
vaĉka al kiuj la organzantoj kore dankas. 

Junulara projekto: Kiel organizi internaciajn aranĝojn 


FILIP CRIKVENĈIĈ 

Mi estas Filip Crikvenĉiĉ, sekretario 
de Esperanto-Societo Bozidar Vanĉik en 
Varazdin de 2013. Mi lemis Esperanton 
de prof. Siniŝa Horvat en la Unua 
gimnazio de Varazdin. Mia tasko en la 
societo estis post la jarkunveno organizi 
registradon de la societo. 

En Rijeka mi partoprenis la Kroatan 
Tagon nome de Esperanto-Societo 
Bozidar Vanĉik kaj diskutis dum la ronda 
tablo. Laŭ mi la plej granda problemo de la 
kroata Esperanto-Movado estas neekzisto 
de junulara strategio en KEL. 

En Rijeka mi perfektigis miajn lingvojn sciojn en trejnado pri 
Esperanto kaj Esperanto-movado, kiun gvidis Veronika Poor el 
Hungario. Mi verkis artikolon pri la Eŭropa Esperanto-Kongreso 
por portalo Udmga srednjoŝkolaca (Asocio de mezlemejanoj). Mi 
helpis al knabinoj kiuj laboris en Libroservo. 

Mi lemis multe pri Esperanto kaj pri ĝia movado. Por ke la 
kongreso okazu necesas fari multan laboron, necesas ankaŭ multe 
fizike labori. Mi estis membro de teknika teamo: mi puŝis pianon 
kun du aliaj Filipoj, mi devis forporti mikrofonojn kaj seĝojn de la 
scenejo. 

En la projekto mi ne povis uzi monon de Zagrebo ĉar mi ne 
estas zagrebano. Mi loĝis ĉe la afablaj gastigantoj Jaga kaj Boris Di 
Costanzo en Opatija kune kunĵumalisto el Split Davor Grgat. Mi 
dankas al la familio Di Costanzo pro la gastigo kaj ĉiutaga veturado 
al la kongreso. 

En la aŭtuno mi komencos studojn pri geografio kaj la itala 
lingvo en la Universitato de Zadar. 

Mi tre ŝatus en la vintro partopreni JES en Germanio, en 
Junulara Esperanto-Semajno en Weiswasser. Cu mi trovos monon? 

P.S. 

Kiam mi venis de Rijeka hejmen mi ricevis belan novaĵon: mia 
eseo pri Azerbajĝano ricevis premion kaj mi flugos al Bakuo en 
aŭgusto. La premiinto estis Ambasadejo de Azerbajĝano. Kun mi 
veturos ankoraŭ dekpremiitaj gejunuloj. Por mi la somero 2014 estas 
tute speciala! 



MIHAELA CIK 

Mia tasko estis iri kun mia amikino 
Andrea aŭskulti kaj foti prelegon pri 
la tradukado per tradukmaŝino de D-ro 
Bick, foti kaj vidi kiel aspektas gazetara 
konferenco. Mia tasko estis doni intervjuon 
al TV- ĵumalisto. Mi devis ankaŭ viziti 
FINAn kaj lemi pri financaj paperoj de 
la asocioj kaj societoj. Mi devis legi la 
libron Hodler en Mostar kaj konatiĝi 
pri publikaj verkoj de Jozo Kljakoviĉ, 
lemanto de Ferdinand Hodler. Por 
japana esploristo mi devis kunmeti liston 
de publikaj verkoj de Jozo Kljakoviĉ. 

Mi partoprenis en la Kroata tago de la Eŭropa Esperanto- 
Kongreso kaj salutis nome de Studenta Esperanto-Klubo. Ni ĉiuj 
kafumis sur la teraso de Esperanto-Domo en Kostrena. 

Dum la 10-a kongreso de Eŭropa Esperanto- Unio mi gvidis la 
Libroservon. Mi zorgis pri la ejo de la Libroservo kaj ĝia ŝlosilo. 
Mi ankaŭ helpis verki artikolojn por la Gazetara servo kaj skribis 
artikolojn por la kongresa kuriero. En la programo Novaj libroj mi 
prezentis novan libron de Tibor Sekelj De Patagonio ĝis Alasko, ĉar 
mi estas unu el ĝiaj tradukistoj. Mi legis por publiko mian ĉapitron 
pri piedpilko en Honduro. 

Mi kun miaj kunlaborantoj ĉeestis kelkajn prelegojn kaj 
vesperajn kulturajn programojn. Aparte menciinda estis la prelego de 
Zlatko Tiŝljar pri organizado de kongresoj, kiu estis ĝuste farita por 
partoprenantoj de nia junulara projekto. Kun Veronika kaj Dorota, 
estraraninoj de Tutmonda Esperanta Junulara Organizo mi parolis pri 
la agado de TEJO kaj pri aliaj junularaj organizoj. Ili prezentis al ni 
junularajn aranĝojn en kiuj ni povus partopreni. Veronika, Dorota 
kaj mi helpis al junaj komencantoj porplibonigi sian lingvan sperton. 
Tial ni elpensis aŭ trovis kelkajn amuzigajn vortludojn kaj ludis kun 
komencantoj. 



DIVO PULITIKA 

Mi ne povis plene partopreni 
en Junulara projekto ĉar mi ricevis 
postenon kaj mi eklaboris en Zagrebo 
kiel ekonomiisto en privata firmao. Mi 
preparas mian diplomekzamenon kaj pro 
tio ne povis tro multe engaĝiĝi. 

Mi lemis Esperanton en la reta 
kurso de Davor Klobuĉar dum mi estis 
gimnaziano en Dubrovnik. En la unua 
semestro de miaj studoj mi loĝis en la 
Esperanto-ejo en Vodnikova 9. Kiam 
miaj gepatroj aĉetis loĝejon, mi forloĝiĝis. 

Estas agrable loĝi en urbocentro. 

Mi prezidas Studentan Esperanto-Klubon kaj Kroatan Esperanto- 
Junularan Asocion. Mi en tiu ĉi jaro tradukis ĉapitron de la libro De 
Patagonio ĝis Alasko de Tibor Sekelj 

Mi vizitis prezidenton de Respubliko Kroatio D-ron Ivo 
Josipoviĉ en lia rezidejo en Pantovĉak kiel membro de la kroata 
delegacio. Tio estis por mi speciala sperto. 

Mi akceptis fariĝi estrarano de Kroata Esperanto-Ligo. 

En Rijeka mi partoprenis diskutojn dum la Kroata tago. Mi 
estis gvidanto de la Nacia vespero dum kiu mi klarigis la folkloran 
programon de la ensemblo Zora el Opatija. 

E1 inter miaj Esperanto-taskoj la plej gravaj estas organizi la 
jarkunvenon de SEK kaj KEJA. 



TESA JURISIC 

Mi estas gimnazianino. Mi lemas 
la francan lingvon ĉe esperantistino 
Nevenka Imbert kaj ŝi informis min 
kio estas Esperanto kaj instmis la unuajn 
lecionojn. Mi tre ŝatas ĝin. Poste mi 
lemis Esperanton en Knez Mislav de 
studentino Mihaela Cik kaj mi veturis ^ 
en julio per buso al Rijeka por partopreni 
Junularan projekton en la kongreso de 
Eŭropa Esperanto-Unio. Mi laboris kun 
teknikistoj kiel parto de la teamo. Mi ne 
devis puŝi pianon de la scenejo, mi laboris 
per komputilo. Mia komputilo estis tre 
utila kiam okazis programo pri malnovaj filmoj el esperanta arkivo. 
Mi helpis al teknikisto kiam prelegis profesoro pri antropologio Emil 
Herŝak. La profesoro projekciis bildojn dum sia prelego. Mi ŝatis 
kulturan programon de la kongreso. 

Mi multe parolis kun Veronika. Ni estis samĉambraninoj. Mi 
devis forveturi antaŭ la fino de la projekto kaj mi veturis sola buse 
al Zagrebo, ĉar mia patrino havis planojn pri la somerferiado. Miaj 
gekolegoj restis amuziĝi en Rijeka. 



FILIP ŜEATOVIĈ 

Mi patro rakontis al mi pri Esperanto. 

Mi partoprenis en Konkurso de Kostrena 
kun mia juna fratino Laura. Poste mi 
lemis en la kurso de Mihaela Cik. Mi 
estas 14-jara. 

Mi estis teknikisto de Eŭropa 
Esperanto-Kongreso en Rijeka. 

Teknikistoj multe laboras: mi puŝis 
pianon, portis multajn instmmentojn, 
helpis en la libroservo. Niaj libroservistoj 
perlaboris procentaĵon de venditaj libroj. 

En Esperantujo la procentaĵo kutime estas 
33%. Ni perlaboris 380 kn. Tio estas nia 
financa bazo por aĉeti fotilon. Post tiu sperto en Rijeka nia gmpo 
planas agadi en Studenta Esperanto-Klubo en Zagrebo. La junulara 
projekto pagis niajn kotizojn al SEK. La kotizo estas 60 kn por unu 
jaro. 

Mi laboris multe en Rijeka sed mi havis tempon ĝui en koncerto 
de Saŝa Pilipoviĉ kaj Georgo Handzlik. Ili muzikis per gitaro. Mi 
ankaŭ aŭskultis koncerton de Kaja Farszky. Ŝi muzikis per perkut- 
instrumentoj. La kongreso estis tre bona kaj interesa. 

LUCIJA BILICIC 

Mi estas studentino pri antropologio. 

Mia hobio estas dancado. Mi vizitis 
Esperanto-kurson de Mihaela Cik. 

En la lOa Eŭropa Esperanto-Kongreso 
en Rijeka de la 6a ĝis la 12a de julio 2014 
mi estis helpanto en Gazetara Servo. Mi 
estis ankaŭ helpanto de Libroservo. Mi 
fotis la kongreson. Mi donis materialojn 
al ĵumalistoj kaj skribis artikolojn por 
kongresa kuriero. Mi helpadis al teknikista 
teamo porti instmmentojn. Mi partoprenis 
multajn kulturajn programojn: mi vidis 
teatraĵon de Teatro Verda Banano, mi ĝuis koncertojn de Georgo 
Handzlik kaj Saŝa Pilipovic, operan programon de Neven Mrzleĉki 
kaj koncerton de Kaja Farszky. Ankaŭ la folkloran programon de 
Folklora Grupo el Opatija mi spektis. Mi partoprenis kongresajn 
prelegojn kaj mi aktivis en la trejnado de gejunuloj de Veronika Poor. 



ANDREA HORVAT 

Mi estas amikino de Mihaela Cik 
el Dudevac. Ni estas samĉambraninoj en 
Studenta hejmo. De Mihaela mi aŭdis pri 
Esperanto kaj mi fariĝis ŝia lemantino. 

Mi studas la portugalan lingvon. Mi estas 
helpanto en la 10-a Eŭropa Esperanto- 
Kongreso en Rijeka de la 6-a ĝis la 12-a 
de julio 2014. Mi laboris en Libroservo. 

Kiam estis necese, mi pmntedonis mian 
komputilon por prezento de la filmoj. Mi 
kreis la „kapon u de la kongresa kuriero, tio 
estas, mi trovis la simbolon de Rijeka, la 
figuron de la nigrakapa „ moretto“ por omami la kurieron. Mi portis 
diversajn instrumentojn al kaj el la scenejo antaŭ la programoj. 

Dum la kongresaj tagoj mi aŭskultis kvar koncertojn (de Kaja 
Farszky, Saŝa Pilipoviĉ kaj Georgo Handzlik kaj Neven Mrzleĉki 
kaj ankaŭ la folkloran programon de gmpo Zora el Opatija). Mi vidis 
la teatraĵon de teatro Verda Banano. 




FILIP MIKULICIC 

Mi aŭdis pri Esperanto de mia 
patro, esperantisto Damir Mikuliĉiĉ. La 
eldonejo Izvori/Fontoj de nia familio foje 
eldonas librojn en Esperanto. Mi lemis 
Esperanton en la kurso de Mihela Cik. 

Mi kaj mia gmpo de du aliaj Filipoj 
estis en Eŭropa Esperanto-Kongreso 
helpantoj de la teknikisto de la kongresejo. 

Ni puŝis la grandan pianon kiu estis sur la 
scenejo. Ni enportis kaj elportis diversajn 
instmmentojn. Teatro Verda Banano havis 
multajn ilojn por sia teatraĵo. Mi ankaŭ 
helpis solvi problemojn kiuj iam okazis. Ekz. kiam ni volis projekcii 
himnojn de EU-landoj, subite aperis problemo: ni havis bildon, ni ne 
havis tonon. Tiam rapide helpis iu sinjoro el Slovakio. Foje, se ne 
funkciis projekciado, ni ŝanĝis komputilon kaj ĉio estis en ordo. 

Ofta frazo en la kongresejo estis: „Ĉu teknikisto estas en la 
salono?“ 


VERONIKA POOR 

Mi lemis Esperanton per reta kurso 
kiun gvidis Szilvaszine Kata en 2006. Unu 
jaron mi ŝparis por povi pagi kursokotizon. 

Poste mi ne uzis Esperanton kaj forgesis 
ĝin ĝis 2009 kiam mi en Bristolo fondis 
Esperanto-Klubon en la Universitato en 
Bristolo, en Britio, kie mi doktoriĝis pri 
fiziko. Mia unua Esperanto-aranĝo estis la 
unua JES (2009-2010). En la Esperanto- 
Movado mi multe kaj ĝoje aktivas per 
retradio-kanalo Muzaiko (muzaiko.info) 
kaj nuntempe mi estas estrarano de TEJO 
pri homaj rimedoj, aktivula trejnado kaj scienca kaj faka agado (pri 
kion ni faras tie vi povas legi ĉe:bit.ly/laborplano2013. Mi estas 
konsiliano de UEA. 

Mi tre dankas al Kroata Esperanto-Ligo la eblon partopreni 
la EEU-kongreson en Rijeka, kaj eĉ pli, la eblon renkonti tiom da 
entuziasmaj kaj lertaj junuloj. 

Mi havis la taskon babili kun ili kaj prezenti al ili specialajn 
trajtojn de la junulara movado, de la junularaj kongresoj. Kiam mi 
alvenis, mi estis tuj surprizita de ilia relative alta Esperanto-nivelo kaj 
de ilia scivolemo kaj interesiĝo. Ne nur mi havis tiun pozitivan miron, 
sed ankaŭ Dorota Rodzianko, (kiu dum la kongresa semajno multe 
kaj sindoneme helpis la enmovadigon de la junuloj) multe laŭdis la 
rezultojn de la instruado de Mihaela Cik, instruistino de la novuloj. 

Mi esperas daŭre gardi la kontakton interrete, kaj antaŭĝojas 
renkonti multajn el ili ĉe estontaj junularaj (kaj aliaj) Esperantaj 
aranĝoj. 




EVITA PRTENJACA 

Mi kaj Filip Ŝeatoviĉ estis la plej 
junaj homoj en laprojekto, ni estas 14-jaraj 
lemantoj. v Mi aŭdis pri Esperanto de 
Dalibor Ŝeatoviĉ, la patro de mia amiko 
Filip. Mi lemis Esperanton en la kurso 
de Mihaela Cik. En la projekto mi estis 
sekretariino de Spomenka Ŝtimec. Mi 
loĝis kun ŝi. Mi serĉis telefonnumerojn de 
diversaj personoj. Mi legis retmesaĝojn. 

Kun Veronika ni lemis diversajn 
lingvoludojn kaj ni ludis. Mi helpis en 
Libroservo vendi librojn. En la kongresejo 
mi aŭskultis koncerton de Kaja Farszky, 
kiu muzikis per perkut-instmmentoj. 

Ĉu verkisto Ivica Prtenjaĉa estas mia familiano?- iu demandis. 
Jes, li estas familiano de mia patro. 

PETRA PAJTAK 

Mi lernis Esperanton en la Unua 
gimnazio de Varazdin ĉe profesoro 
Siniŝa Horvat. Nun mi studas 
geografion kaj historion en Zagrebo. 

Kiam mi gajnis oran diplomon en la 
mondaj olimpikaj ludoj pri geografio 
en Kioto, mi ne havis tempon kontakti 
japanajn esperantistojn. Bedaŭrinde 
mi ne povis partopreni la tutan 
Junularan projekton. En la kongreso 
de Rijeka pro miaj studtaskoj mi 
en julio ne povis partopreni. Sed en 
printempo mi volontulis en KEL kaj lernis verki kontraktojn 
pri luado de Vodnikova. 

JELENA LONĈ AREVIĈ 

Mi lemis Esperanton antaŭ pluraj jaroj kaj jam havis intemaciajn 
spertojn kun esperantistoj en Belgio, Germanio, Rumanio. Mi estas 
membro de KEL jam plurajn jarojn. Miaj instmistoj estis David Rey 
Hudeĉek kaj Darko Blaziĉ. Oni nun invitis min esti kuracistino de 
EEU kongreso en Rijeka. Neniu el kongresanoj estis malsana. Mi 
havis la eblecon aŭskulti pri diversaj eblecoj kaj temoj en junularaj 
programoj kaj pri diversaj opinioj pri la esperanta movado. Mi 
renkontis novajn homojn kaj aŭskultis pri iliaj vivoj kaj okupiĝoj. 

Mi aŭskultis la belegan koncerton de Kaja Farszky kiun mi 
ne vidis jam longan tempon. Mi vidis teatraĵon de Saŝa Pilipoviĉ. 
La teatraĵon mi tre ŝatis. Mi renkontis novan gmpon de gejunuloj el 
Zagrebo kaj esperas ke ili daŭrigos lemi Esperanton. 

Mi bedaŭras ke mi ne povis resti pli longe en Rijeka. Mi ĝojas 
pri novaj renkontiĝoj. 

La plej altkvalita tradukprogramo de la mondo 


L 


D-ro Eckhard Bick laboras en Suddanlanda 
Universitato ekde 2009. Li estas la ĉefaŭtoro de la 
projekto WikiTrans (http://wikitrans.net/). Temas pri 
tre ambicia projekto de realigo de maŝina tradukado de 
la tuta anglalingva vikipedio al la dana kaj Esperanto. 
En tre mallonga tempo kadre de kvin jaroj la teamo de 
D-ro Bick sukcesis evoluigi la tradukprogramon kiu 
provtradukas ekde 2012, nuntempe jame en kontentiga 
fazo. La programo tradukas ankaŭ el la angla al la dana 
pli kvalite ol la aliaj, oni povas diri ke rezultiĝas 99% 
da korektaj tradukoj. Averaĝe 1% de la tradukrezultoj 
estas eraraj, nur en esceptaj kazoj ne eblas kompreni la 
tradukon el la kunteksto. Tiun altgradan fidelecon en 
la tradukado oni povas danki al la fakto, ke Esperanto 
laŭ sia strukturo estas multe pli regula ol iu ajn alia 
lingvo kaj aliflanke al la fakto ke la programo solvis plej 
multajn el ĉiuj lingvistikaj kaptiloj kaj la problemoj de 
multsignifeco de vortoj kaj frazkunmetaĵoj en la angla. 
La tradukmaŝino de D-ro Bick estas la plej kvalita 
tradukmaŝino ĝis nun. La maŝino funkcias tiom bone ke 
esperantisto povas legi ĉiun tekston sen problemoj. En 
la angla vikipedio troviĝas 4.540.000 artikoloj kun pli 
ol 40 milionoj da paĝoj da enciklopedinivelaj tekstoj. La 
maŝino tradukis 4,35 milionojn da artikoloj al Espranto. 
Ekzistas aparta esperantlingva vikipedio kun ĉ. 200.000 
artikoloj verkitaj de esperantistoj, ne de la maŝino. 
(http://eo.wikipedia.org). Sekve ni povas konkludi 
ke la suma kvanto da vikipediaj artikoloj tradukitaj al 
Esperanto estas pli granda en Esperanto ol en la angla. 

Ni komparu tion kun la kroata vikipedio kiu havas 
ĉ. 145.000 artikolojn kaj la slovena kiu havas 141.000 
da ili. 

Estas surprize scii ke en Esperanto ekzistas aro 
da enciklopediaj tekstoj, kiuj en skribita formo formus 
libron de pli ol 2 km. Per la scio de Esperanto oni povus 
alveni al iu ajn scio el kiu ajn homa agado, se oni ne 
parolas la anglan aŭ ne parolas ĝin en adekvata kvalito. 

La maŝino tradukas tage 40.000 artikolojn. La 
redaktoroj (homoj, ne maŝino) kiuj kontrolas partojn 
de la traduko enskribas erarojn. Tiuj eraroj estas uzataj 
por daŭra plibonigo de la tradukmaŝino. La programo 


—---—.-...... 


Esperanto en Filozofia fakultato 


Esperanto estas daŭre aktuala en Filozofia 
fakultato de la Universitato Zagrebo dank’ al 
Prof. D-ro Velimir Piŝkorec kiu ankaŭ en la pasinta 
akademia jaro gvidis seminarion Interlingvistiko 
kaj strukturo de Esperanto. La seminario estis 
elektebla por ĉiuj gestudentoj de la diploma nivelo. 
Krom lemado de la baza gramatiko de Esperanto kaj 
la vortaro, la gestudentoj ricevis sciojn pri sciencaj 
principoj de la interlingvistiko, aparte pri la historio 
kaj teorio de planlingvoj. Kadre de la seminario 
studentino Mihaela Cik prelegis en aprilo pri 
Studenta Esperanto-Klubo kaj aliaj kroataj kaj 
intemaciaj organizaĵoj. Ŝi informis gestudentojn 
pri Esperanto-kurso kaj preparado de SEK-anoj por 
partopreno en la 10-a Eŭropa Esperanto-Kongreso 
en Rijeka. 

M. Cik 



kapablas ripari la jam tradukitajn tekstojn, ĝi konstante 
lemas kaj igas la tutan korpuson ĉiam pli kvalita. 

D -ro Bick respondis al la demandoj de ĵumalistoj el 
HTV, Hina kaj 24 sata dum la gazetara konferenco en la 
ejoj de KEL la 24an de junio 2014. 

Li klarigis ke kompare kun la tradukmaŝino de Google 
lia tradukmaŝino funkcias je du bazoj: 

a) je la detala gramatika stmkturo de la lingvo el kaj 
al kiu oni tradukas 

b) nur en la posta fazo je la konteksta komparado de 
frazkombinoj. 

La tradukilo de Google funkcias nur surbaze de 
statistika komparado de kuntekstoj. 

Zlatko Tiŝljar 

... 


Kiu lingvo havas plej multe da 
vikipediaj artikoloj? 


Lastatempe inter kroataj esperantistoj oni po- 
vas ofte aŭdi la demandon: „Ĉu vi scias kiu lingvo 
havas plej multe da vikipediaj artikoloj?“. Surprize, 
la respondo ne estas la angla ligvo, sed Esperanto. 
Ni povas danki pro tio al D-ro Eckhard Bick. 

Mihaela Cik 


TV-Student pri Esperanto 


La teamo de TV-Student el Zagrebo vizitis la 
ejojn de Kroata Esperanto-Ligo en Knez Mislav 11 la 
lOan de junio kaj filmis intervjuon kun la sekretariino 
de KEL Spomenka Ŝtimec pri Esperanto, kun la 
prezidanto de Eŭropa Esperanto-Unio Ŝean 6 Riain kaj 
kun studentino pri la arthistorio Mihaela Cik. 

La TV-teamo revenis al niaj ejoj la 17an de junio 
por filmi instmadon de Mihaela Cik al studentoj kaj 
lemantoj. Mihaela Cik instmas kadre de la projekto 
Kapabligo de junaj homoj por organizo de internaciaj 
aranĝoj por povi organizi Universalan Kongreson de 
Esperanto en Zagrebo. La projekton por la zagrebaj 
gejunluoj financis en 2014 Urba oficejo por klerigo, 
kulturo kaj sporto. 

La TV-elsendo sub tre klera gvidado de Nikola 
Ŝimiĉ estis elsendita la 20an de junio2014 kaj ĝi estas 
spektebla en la TTT-paĝoj de KEL aŭ rekte ĉe http:// 
vimeo.com/album/2859483/video/99048332. 

S. Stimec 

Nekrologoj 


DUŜANKA HALUZAN 

Post longa malsano la 
13an de januaro 2014 mortis 
ĵurnalistino Duŝanka Haluzan. 

Ŝi finstudis filozofion kaj 
lingvistikon en Filozofia fakul- 
tato de Universitato de Zagrebo 
kaj lemis Esperanton kiel 
membro de Studenta Esperanto- 
Klubo kaj poste mem instmis la 
lingvon en SEK kaj en lemejo 
de talentaj infanoj en Budapeŝto. 

Ŝi membris en Drama grupo de SEK. Kiel tradukinto 
ŝi kunlaboris en projekto pri tradukado de UNESKO- 
kuriero por bezonoj de maŝintradukado. Plej longe ŝi 
laboris pri lektorado deĵurnaloj (interalie en Arena). Kiel 
lektoro ŝi valore kontribuis al la evoluo de lemolibroj laŭ 
la Zagreba Metodo. Ŝi partoprenis multajn Esperanto- 
aranĝojn, plej laste la Universalan Kongreson en 
Vilnius. Krom Esperanton, ŝi amis muzikon kaj muzikis 
blovinstmmentojn en la zagreba sudamerika ensemblo 
Ayllu kiel muzikistino de la panfluto sikus kaj la indiana 
fluto kene. 

S. S. 



Fotis Igor Ivanoviĉ 


KARMEN CRNKOVIĈ - VRANKO 

(1933-2014) 

Juristino, juĝistino Karmen Crnkovic-Vranko 
mortis en Zagrebo la 7an de aprilo 2014. Ŝi naskiĝis 
la 14an de julio 1933 en Zagrebo. Esperanton ŝi lernis 
en la kurso de Zeljko Takaĉ. Ekde siaj studentaj jaroj 
ŝi aktive partoprenis en internaciaj aranĝoj, asistis al 
D-ro Ivo Lapenna ĉe la fondiĝo de Internacia Asocio 
de Juristoj - Esperantistoj, restadis en Danlando. Ekde 
siaj studentaj tagoj ŝi amikis kun Ludoviko Zaleski- 
Zamenhof. Ŝi estis fervora membro de Esperanto- 
Societo Bude Borjan kaj fidela subtenanto de nia ejo en 
Vodnikova 9. Ŝi estis supera konsilanto de Ministerio 
pri agrikulturo kaj verkis plurajn fakajn verkojn. Ŝia 
sperto grave kontribuis al la sukcesos de eskursoj dum 
UK 2001 en Zagrebo. 



Karmen Crnkoviĉ (la 8a persono de dekstre) staras apud D-ro Ivo Lapenna 
en Marseille 1957 kun Fondintoj de IAJE (Internacia Asocio de Juristoj- 
Esperantistoj) 


ANTUN PRSTEC 

(1928 -2014) 

Antun Prstec naskita 
en vilaĝo Tuhovec apud 
Varazdinske Toplice la 8an 
de majo 1928, membro de 
Esperanto-Societo Bozidar 
Vanĉik Varazdin, mortis la 
6an de febmaro 2014. Kiel 14- 
jara knabo li aliĝis al partizanoj 
kaj preskaŭ mortis pro tifo. 

Diplomiĝis en Jura Fakultato en Zagrebo pri administra 
juro. Estis urbestro de Novi Marof kaj postenis en 
diversaj fabrikoj ekz. Opmga Varazdinske Toplice kaj 
Bor Novi Marof. Li estis pasia porparolanto de ekologia 
agrikulturo kaj Esperanto. Lia tombo estas en la tombejo 
en Varazdinske Toplice. 


ANJA HURĈAK 

(1918-2014) 

Anja Hurĉak naskiĝis 
la 7-an de julio 1918 en 
Braĉevci apud Dakovo. 

Forpasis la 5-an de marto 
2014 en Malinska. 

Gimnazion frekventadis 
en Slavonski Brod ĝis 
1938. Studis ekonomikon 
(1939), kaj poste Pedagogian 
altlemejon en Zagrebo (1947- 
1951). En Rijeka diplomiĝis pri la germana lingvo. 
Laboris en la poŝta entrepreno en Zagrebo, Slavonski 
Brod, Krapina ĝis 1942. En Gimnazio Slavonski 
Brod (1945-1948). Prelegis en Porinstmista lermejo en 
Slavonski Brod (1951 - 1958). En 1958 direktorino de 
elementa lernejo en Slavonski Brod. La saman jaron 
translokiĝis al Rijeka kaj instmis en la elementa lemejo 
Vladimir Gortan, kie ŝi estis direktorino ĝis 1964. 

Esperantiĝis en 1934 en Slavonski Brod, kaj aktivis 
en la tiea Esperanto-Societo kaj poste en Rijeka kie 
ŝi instmis Esperanton en Elementa lernejo Vladimir 
Gortan. 

Kunorganizis Esperanto-kongresojn kaj renkont- 
iĝojn (jugoslaviajn E-kongresojn, jugoslavian kultur- 
festivalon, kongreson de SAT en Rijeka en 1980, la 
trilandan Esperanto-konferencon 1981 kaj aliajn. 

Ekde sia esperantistiĝo ĝis la morto restis fidela al 
siaj humanismaj idealoj kaj al esperantismo. 

V.M. 


M. Cvek/S.Ŝ. 




ANTICA GRGAT - TONKA (1933-2014) 

Tonka (naskita Urem, la 28an de marto 1933), la 
edzino de konata esperantisto el Split Davor Grgat, 
mortis la 9an de junio 2014. Ŝi estis unu el tiuj mirindaj 
edzinoj kiuj ne parolas Esperanton sed subtenas sian 
edzon por ke li povu esperantumi. Ŝi partoprenis en 
dekkvin UK-oj. En sia hejmo en Dugi rat ekde 1966 
gastigis multnombrajn esperantistojn.Sia tombo estas en 
Sustipan Jesenice. 

D.G. 

Dankon al Blanka 


Nia membro Blanka 
Pavlovic-Devĉiĉ havis 
la ideon testamenti al 
Kroata Esperanto-Ligo. 
Poste ŝi ŝanĝis la ideon 
kaj decidis tuj enpagi al 
Kroata Esperanto-Ligo 
5000 eŭrojn en kunaa 
ekvivalento. Sian ideon 
ŝi realigis en julio 2014. 
La estraro de KEL en 
sia venonta kunsido 
konsideros la proponon 
nomumi unu ĉambron en 
Vodnikova9 perlanomo 
de Blanka. 

Ni prezentas al vi 
tiun unikan membron el 
niaj rondoj kun kiu Anto 
Mlinar kaj Judita Rey 
Hudeĉek pasigis plurajn 
belajn momentojn ĉi-somere. Blanka aparte ĝojis pri la so- 
mera vizito de japana esperantistino Kikuŝima Kazuko - 
Krizantemo, kiu serĉas informojn pri ŝia iama koresponda- 
miko en Japanio, kun kiu perdiĝis la rilatoj. 

- Cu vi naskiĝis en Pozega? 

- Mi naskiĝis en Gunja la 17an de marto 1941. Gunja suferis plej 
multe pro la inundoj en Kroatio en 2014, ĉar tie krevis la digo. 
La rivero Sava havis plej multajn problemojn ĉi-jare kaj kaŭzis 
temrajn katastrofojn. Gunja estas la nomo kiu estas de post majo 
la plej ofte menciata en la kroataj novaĵoj. 

- Kian profesion havis viaj gepatroj en Gunja? 

- Miapatro Dragutin estis muntisto de telefondratoj. Li laboris en 
poŝtoficejo. Mia patrino estis tajloristino. Mi havis pli junan fraton 
Kreŝo kiu mortis 34-jara pro akcidento en Pozega. En la jaro 1946 
ni translokiĝis al Slavonska Pozega. Ni loĝis en la gepatra domo 
de la patro. Noktoj estis longaj, ni kantis vespere, la patro komen- 
cis rakonti pri Esperanto, kiun li kiel junulo lemis en Osijek. Li 
diris al ni kelkajn frazojn, li nombris en Esperanto, li diris ke en 
multaj landoj de la mondo ekzistas homoj kiuj ĝin parolas. Kaj 
li diris: kiu scias Esperanton, tiu povas lemi multajn lingvojn. Li 
ne parolis multe. Mi tuj ekrevis ke mi lemu tiun lingvon kaj havu 
geamikojn ĉie en la mondo. 

- Cu vi lernis Esperanton en la konata Gimnazio de Pozega? 

- Mi lemis Esperanton kiel memlemantino. Mia patro helpis al 
mi aĉeti lemolibron de Maruzzi. Mi estis tiam 14-aŭ 15-jara. Mi 
skribis mian unuan leteron en Esperanto. Mia unua korespondami- 
ko estis Jimmy (James Robert) Jump el Anglio. Li estis ankaŭ 
poeto. Li du fojojn vizitis min en Pozega kune kun sia hispana 
edzino. Mi havis geonklojn esperantistajn en Svedio. Ili loĝis en 
Malmo. La onklo Oscar Runnenheim estis privata detektivo. 
Miaj esperantistaj geonkloj el Aŭstrio, el Graz, Othmar Russhe- 
im kaj Etelka plurfoje venis al Pozega por viziti min, sian junan 
Esperanto-nevinon Blanka. Mi havis eble pli ol 20 gesamideanojn 
kun kiuj mi korespondis. Paĉjo ĉiam donis al mi monon por ke mi 
povu korespondi. En la lemejo mi ne plu havis bonegajn notojn 
kiel antaŭe kaj la panjo koleris. 

- Poste vi komencis instrui Esperanton, ĉu ne? 

- Mia patro konsilis al mi ke mi komencu instmi Esperanton. Mi 
bezonis havi iun dokumenton, do, mi veturis al Zagrebo por Es- 
peranto-ekzameno ĉe Kroatia Esperanto-Ligo kaj tie mi ricevis 
diplomon. Kun la diplomo mi iris al Popoluniversitato en Pozega 
kaj proponis kursojn. Direktoro Ivan Ŝpalj konsentis... provi. Li 
estris la Popoluniversitaton kaj tiam oni reklamis la kursojn de la 
angla kaj germana en la gazeto sed ne aliĝis sufiĉe da lemantoj. 
La direktoro dubis ke aperos intereso por Esperanto. Li donis per- 
meson ke mi vizitu tri elementajn lemejojn, gimnazion kaj Eko- 
nomian lemejon. Mi mem finlemis en la Ekonomia, ni ne havis 
monon por miaj universitataj studoj. Tiel mi kun lia permeso rajtis 
alveni en la klasojn kaj rakonti al lemejanoj pri Esperanto. En la 
klasĉambroj kun malgrandaj lemantoj mi parolis tre simple. A1 la 
pli aĝaj mi rakontis aliel, montris ekzemplojn el la lingvo, kompa- 
re kun la lingvo kiun ili lernis, mi prezentis al ili miajn geamikojn 


de la mondo, rakontis, kie ili vivas kaj kion ili faras. Post kelkaj 
tagoj, kiam mi venis al la Popoluniversitato,la direktoro ridetis: 
anonciĝis pli ol cent lemantoj por la kursoj de Esperanto kaj iuj 
gepatroj demandis ĉu eblas havi privatajn lecionojn de tiu lingvo. 
La popoluniversitato gajnis monon, ankaŭ mi gajnis. 

- Kiel vi praktikis la lingvon? 

- Miaj aŭstriaj geonkloj ebligis al mi la trisemajnan restadon en 
Graz. Kun mi iris ankaŭ mia „privata u lernanto, filo de la loka 
kuracisto. Kiam venadis gastoj al Pozega, preskaŭ tuta klaso da 
lemantoj iris al la stacidomo por atendi ilin. Venis Mario Ban 
el Italio, J. Jump el Anglio, Georgios Theologian kaj Despina 
Moralidu el Grekio, multaj venis. Vidu la foton de progresiga 
kurso (eble el la jaro 1964) kun la direktoro Ŝpalj. La foto aperis 
en Pozeŝki list. Memoroj estas la sola paradizo el kiu neniu povas 
elpeli nin. 

- Poste vi eklaboris en Svislando. 

- Esperanto helpis al mi trovi postenon en Svislando. Mia espe- 
rantlingva amiko Edwin Zuber el Svislando kutimis sendi al mi 
diversajn gazetojn kun anoncoj. Mi kandidatis je unu el tiuj anon- 
coj, kiujn mi legis en laĵumalo. Mi ricevis pozitivan respondon de 
mia estonta ĉefo, ĉe kiu mi laboris en Svislando preskaŭ 30 jarojn 
kiel librotenistino en Kantono Solothurn. Mi laboris en financa 
oficejo de la granda firmao. Ankaŭ nuntempe mi korespondas kun 
mia iama ĉefo. 

- Mi ne miras. Per Esperanto vi ja fariĝis civitano de la mondo 
jam fine de la kvindekaj jaroj! 

Mi edziniĝis al mia edzo Ljubo en 1965. Ni havas du infanojn, 
Etan kaj Sven. Eta vivas kun sia edzo kaj sepjara filino en Svi- 
slando, ni revenis hejmen. Eta naskiĝis en Pozega, Sven en Svi- 
slando. Li loĝas en Sveta Nedjelja. 

- Dankon ke vi dividis kun ni vian esperantlingvan biografion. 
Via heredaĵo por ni kortuŝis nin. Ni dankas al vi ne nur por via 
financa subteno. Ni ĝojas ke ni havas tian membron. Dankon al 
viaj familianoj kiuj subtenis Esperanton dum via tuta vivo. Niaj 
amikoj serĉos en Japanio informojn pri via perdita korespondami- 
ko. Havu bonan sanon! 

Ni invitas Blankan veni al la koncerto honore al ŝi kaj 
ŝia donaco por KEL. La koncerto okazos en Hraŝĉina dum 
Rekontiĝo de verkistoj la 13an de septembro. La koncerto 
komenciĝos per komuna pikniko je la tagmezo. Ni invitis 
niajn muzikistojn Kaja Farszky kun perkutinstrumentoj 
kaj Neven Mrzleĉki kun gitaro. Ni devas trovi gitaron por 
nia hispana gasto verkisto Miguel Gutierrez Adŭriz. 

Bonvenon al la kroataj esperantistoj! 

Blanka, tio estos ne nur koncerto por vi, sed ankaŭ kon- 
certo por viaj familianoj. Unuavide tio estos la koncerto 
honore al via patro, kiu kiel junulo en Osijek komprenis, 
kio estas Esperanto. Tio estos la koncerto ankaŭ por la in- 
struisto de via patro en la iama kurso de Esperanto en Osi- 
jek, kiu instruis al sia lemanto ke Esperanto estas fenomeno 
mirinda. 

Intervjuis Spomenka Stimec 


Memoroj pri korespondpetoj el Pozega 




Blanka en sia hejmo. Fotis 
Kikushima Kazuko Krizantemo. 

Vodnikova 9 

nia estonta ejo 


Poezio 


684. Blanka Pavloviĉ-Devĉiĉ 

129,03 eŭroj 

685. Denis Haziri 

48,20 eŭroj 

686. Marija Horvatiĉ-Kapelac 

2,64 eŭroj 

687. Divo Pulitika 

26,42 eŭroj 

688. Domagoj Vidoviĉ 

6,60 eŭroj 

689. Mirko Otoĉan 

6,60 eŭroj 

690. Emilija Obradoviĉ 

4,28 eŭroj 

691. Zlatko Hinŝt 

13,21 eŭroj 

692. Vera Brigljeviĉ por Rene 

6,60 eŭroj 

693. Teodora Kuĉinac 

13,21 eŭroj 

694 Roza Brletiĉ-Viŝnjiĉ 

4,28 eŭroj 

695. Ivana Ramuŝĉak 

6,60 eŭroj 

696. Darinka Soviĉ 

6,60 eŭroj 

697. Marijan Soviĉ 

6,60 eŭroj 

698. Marina Dimnjakoviĉ 

5,28 eŭroj 

699. Marija Careviĉ 

6,60 eŭroj 

700. Jelkica Glumiĉiĉ 

19,81 eŭroj 

701. Anto Ĉanĉar 

9,24 eŭroj 

702. Kruno Tiŝljar 

6,60 eŭroj 

703. Stanislav Ŝkrbec 

6,60 eŭroj 

704. Vukaŝin Dimitrijeviĉ 

6,60 eŭroj 

705. Vukica Dimitrijeviĉ 

6,60 eŭroj 

706. Nediljka Dimitrijeviĉ 

6,60 eŭroj 

707. Viŝnja Brankoviĉ 

6,60 eŭroj 

708. Anonima 

6,60 eŭroj 

709. Blanka Pavloviĉ-Devĉiĉ 

5.000,00 eŭroj 


Inter januaro kaj junio 2014 KEL kolektis inter siaj 
membroj 5.374,60 eŭrojn. 

Ekde la jaro 2003 KEL kolektis inter siaj membroj 
33.693,88 eŭrojn. 

Nia granda kredito de 50.500 eŭroj el 2003 reduktiĝis 
al 6.528,41 eŭroj. 

Aliaj kaj lastaj kreditoj: 

Kredito al Esperanto-Societo „Trixini“ 15. 568,41 
eŭroj 

Kredito al Esperanto-Societo Rijeka 2.464,15 eŭroj 

Dankon al ĉiuj kiuj helpis al ni havi la propran 
Esperantejon en Zagrebo! 

Nia bankkonto en Raiffeisenbanka: Hrvatski savez 
za esperanto HR6124840081100881157. 

Memorigo: 

Kiam ni aĉetis nian ejon en Vodnikova 9 en 2003, 
ni pagis por ĝi 108.000 eŭrojn. Ni devis pagi aldone 
imposton de 5.000 eŭroj. Sume ni pagis 113.000 eŭrojn. 

Kiam ni translokiĝos al Vodnikova 9? Nun ni ankoraŭ 
povas uzi la ejojn en Knez Mislav 11. Kiom longe? Ni 
ne scias. La posedanto de niaj ejoj en Knez Mislav estas 
la kroata ŝtato, kiu en 2014 ne difinis per kontrakto la 
limdaton de la uzo. 


^iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii///^ 

| Memoru min 1 

| August Senoa / muziko tradicia | 

| Ho anim' de mia animo, | 

| de mia kor' vi karulin', jj 

| ek de nun ĝis la ultimo jj 

| bona Dio gardu vin. | 

| Dura ter' de via pado | 

| iĝu mola ampromes', jj 

| ŝtorma vento en hurlado jj 

| iĝu milda blovkares'. | 

| Trankviliĝu mar' sovaĝa, | 

= suben klinu sin la rok', i 

| vintre floru roz' junaĝa | 

| kiel respond' al via vok'. jj 

| Nur kelkfoje, en la riĉo, | 

= vi memoru kore min; jj 

| de ĉi povra kor’ feliĉo, | 

| bona Dio gardu vin! | 

| Kara mia amatino 1 

= Dimitrije Demetar / muziko: Vatroslav Lisinski = 

| Kara mia amatino, i 

| vin forrabis la destino | 

| ghuste en mezo de via flor' | 

| vin la tondro, vin la tondro | 

| de 1' fato prenis for. | 

| Sur la ter’ ne ekzistas la beno, | 

| sur la ter' ne ekzistas la ben', | 

| nur la doloro kaj daŭra ĉagren'. | 

| Ah, kara mia amatino, i 

| sun' vi estis ĝis la fino, | 

| nun kovras min nokta terur', | 

| nun kovras min nokta terur', i 

| kara mia amatino, | 

| vi mia sun' estis ĝis la fino, i 

= kara mia amatino. i 


Serenado 

Gjura Jaksiĉ / muziko - Josip Hatze 

En vespero mi deziras 
ekdormi en pac' 
dum la steloj brile miras 
pri la amdonac'; 

Pro memor' pri via okulo 
kaj pri ĝia magi' 
flustras mi kun kora brulo: 
bele sonĝu vi! 

Se per nuboj tutmalhelaj 
mond’ kovriĝas iam, 
ĝi de viaj haroj belaj 
ŝajnas la ornam'... 

Kaj mi pensas pri la speco 
de la ampasi'... 

Kor’ sopiras en soleco: 
bele sonĝu vi! 


= Tradukis: Neven Mrzleĉki \ 

^//iiiiiiiiiiiiiiiiiiiiiiiiiiiiiiiiiiiimmiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiin^ 

Eŭropa himno 


Kantu kune amikaro, 
ni la ĝojon festas nur, 
nek rivero nek montaro 
plu landlimoj estas nun. 
Ho Eŭropo, hejmo nia, 
tro daŭradis la divid’. 

Nun brilegu belo via, 
ĉiu estas via id’. 

Via flago kunfratigas 
homojn post milita temp’, 
via leĝo nun kunigas 
civitanojn en konsent’. 


De 1 Malnova Kontmento 
ĵus ekstaris la popol’; 
gvidas ĝin tre nova sento 
kaj kuniga forta vol’. 

Sub la ŝildo de la juro 
ni vivados en konkord’. 

Tio estas niaĵuro: 
unu land’ kaj unu sort’. 

Jen ekzemplo por la mondo, 
jen direkto, jen la voj’: 
tuthomara granda rondo 
en la paco, en la ĝoj ’! 


Aŭtoro de la teksto: Umberto Broccatelli 


Granda akvofalo, Plitvicaj lagoj, Kroatio. Fotis Ivan Ŝpoljarec. 


